gazteria « VGaztea bloga\n2021eko Gazteria Sari Nazionalen Deialdia\nKategoriak: Gazte Plana — Etiketak: gazteak, gazteria, giza eskubideak, ingurumena, injuve, kirola, kultura, parte hartzea, participación, saria, zientza — 9 apirila 2021 07:00\nBeste urte batez, Injuvek Gazteriaren Sari Nazionalen deialdia egin du. Sari horien bidez, gazteen ibilbidea eta ahalegina sustatu eta aintzatetsi nahi dira, beren lana eta inplikazio pertsonala dela eta, gizartearen hainbat arlotan duten konpromisoa agerian uzten baitute.\nAurtengo deialdia 2021eko martxoaren 22ko BOEn argitaratu zen, eta sei kategoria ditu:\nKonpromiso soziala. Egindako lan soziala eta boluntarioa aitortzea.\nKultura. Balioak transmititzeko arte-diziplinen erabilera aintzatestea.\nIngurumena. Ingurumenarekiko errespetua sustatzen duten jarduerak egitea aintzatestea.\nKirola. Kirola gazteen artean balioak eskuratu eta transmititzeko bitarteko izan dadin egindako jarduerak aintzatestea.\nZientzia eta Teknologia. Zientziaren eta teknologiaren arloan garatutako ekimenak edo jarduerak aintzatestea.\nGiza eskubideak. Giza eskubideen arloko aitorpena edo jarduerak.\nEdizio honetan, sariaren zenbatekoa 5.000 eurora igotzen da kategoria bakoitzeko.\nHautagaitzak aurkezteko epea: martxoaren 23tik apirilaren 21era.\nGazteei zuzendutako proiektu edo zerbitzuak bideratzeko diru-laguntzen deialdia irekita\nKategoriak: Gazte Plana — Etiketak: diru-laguntzak, gazteak, gazteria, Gazteria politikak, laguntzak — 15 martxoa 2021 09:00\nProiektuak antolatu eta gauzatzetik sortzen diren gastuak ordaintzen laguntzeko diru-laguntzak ematea. Laguntza horiek jasotzeko, gazteei gizarteko bizitzan era aktiboan parte hartuz sartzeko bidea emango dieten aukerak eta baliabideak eskaintzea izan beharko da proiektu horien helbururik behinena.\nGazteei zuzendutako proiektu edo zerbitzuak sortzen dituzten eta Gasteizko udalerriaren esparruan diharduten irabazi-asmorik gabeko erakundeek.\nDeialdi honen laburpena ALHAOn argitaratzen den egunaren biharamunetik hasita hogei egun balioduneko epea izango da eskabideak aurkezteko epea, ALHAO 2021eko martxoaren 15a, 30 zk. 2021. urtean: apirilaren 16a arte.\nElkarteek Eusko Jaurlaritzaren Elkarte eta Erakundeen Erregistro Nagusian izena emanda egon beharko dute.\nEskabidea eta eskatutako gainerako agiriak aurkeztea.\nProiektua aurkezteko formularioa, II. eranskina\nEskaria izenpetzen duenaren ordezkatze-ahalmenaren egiaztagiria, eta nortasun agiriaren fotokopia.\nIdentifikazio fiskalerako txartelaren fotocopia.\nGasteizko gazteei zuzendutako proiektuak sortzeko diru-laguntza deialdia\nKategoriak: Gazte Plana — Etiketak: diru-laguntzak, elkarteak, gazteak, gazteria, gazteriaren politikak, jóvenes, laguntzak, políticas de juventud — 1 martxoa 2021 08:00\nUdalak 25.000 euro jarriko ditu helburu hauetara bideratutako gazte ekimenei laguntzeko: gazteen gizarteratze aktibo eta parte hartzailea ahalbidetzea; elkarteetako gazteen ekoizpen eta lanak jendeari ezagutzera ematea; haiek bistaratzea; gazteen prestakuntza, elkartegintza eta boluntariotza sustatzea; gazteen artean erantzunkidetasuna bultzatzea, eta abar.\nTokiko Gobernu Batzarrak laguntza ekonomiko horiek emateko deialdiaren oinarriak onetsi ditu, zeinetan batera lan egingo dutela erakusten duten elkarteen arteko proiektuak eta 14 eta 30 urte bitarteko gazteei zuzendutako proiektuak lehenetsiko baitira.\n30 egun naturalekoa izango da eskabideak aurkezteko epea, deialdia ALHAOn argitaratzen den egunaren biharamunetik.\nDeialdiari buruzko informazio eta dokumentazio guztia Gasteizko udalaren web-orrian egongo da eskuragarri (www.vitoria-gasteiz.org) bai eta Gasteizko Udaleko herritarrei laguntzeko bulegoetan ere, ordutegi ofizialetan. Gainera, Gazteria Zerbitzuak aholkularitza eta informazioa emango die interesa duten elkarteei.\nKategoriak: Gazte Plana — Etiketak: EGK, forua, gazteak, gazteria, parte hartzea — 13 urtarrila 2021 08:00\nGazteriaren Foru Transpirenaikoan parte hartzeko prest? Pirinioetako Lan Elkarteko (PLE) lurraldeetako gazteak egongo dira ordezkatuta bertan: EAE, Nafarroa, Aragoi, Katalunia, Nouvelle-Aquitaine eta Okzitania.\n18 eta 30 urte bitarteko 12 gazte hautatuko ditugu Euskadiko Gazteriaren Kontseiluan (EGK). Inprimakiak bidaltzeko epea urtarrilaren 20ean amaituko da.\nGazteria elkargunea. Ezohiko deialdia\nKategoriak: Gazte Plana — Etiketak: elkargunea, gazteria, online — 16 abendua 2020 10:30\nDATA: 2020ko abenduaren 16an\nLEKUA: ON LINE.\nGizarte Kontseiluaren nahitaezko txostenaren aurreko eztabaida publikoa.\nElkargunearen arloari dagokion azalpena erreferentziazko zinegotziaren partetik.\nHerritarren eztabaida eta 2021eko aurrekonturako proposamenak.\nAldez aurretik IZENA eman behar da elkargunean parte hartzeko.\n‘Erronka: Gazteak. COVID-19 eta gazteria: erronkak eta aukerak’ jardunaldiaren bideoa\nKategoriak: Gazte Plana — Etiketak: Erronka Gazteak, Gazte Plana, gazteak, gazteria, gazteriaren politikak, jardunaldia, koronabirusa, online — 14 abendua 2020 09:00\nGazteentzeko “Kirol erronkak” lehiaketa\nKategoriak: Gazte Plana — Etiketak: gazteak, gazteria, jarduera fisikoa, jóvenes, kirola, lehiaketa — 10 abendua 2020 09:00\nZu, 14 eta 17 urte bitarteko gasteiztarra, erronka luzatzen dizugu. Ea proposatzen dizkizugun erronketatik bost egiteko gai zaren!\n2021eko urtarrilaren 31ra arte izango duzu jarraian proposatzen dizkizugun 10 erronketatik 5 gutxienez egiteko.\nGainditzen badituzu, zure ahalegina eta gaitasuna baieztatzegatik izan dezakezun betetasun pertsonalaz gain, kirol-sari bat ere izango duzu!!!\nGainera, animatzen zaitugu, nahi izatekotan, zure sare sozialetara erronkak igotzera (tik tok, Instagram, Youtube, Twitter…) #kirolerronkak hashtag-arekin eta zure lagunei erronka jotzera. Ea horiek ere zuk lortu dituzunak gainditzeko gai diren!\nEsteka hauetan duzu planteatzen dizugun erronka bakoitzari buruzko informazioa, erronka horiek egiteko eta egiaztatzeko moduari buruzkoa.\nGasteizko running ibilbide bat korrika egitea, gutxieneko denbora jakin batean.\nEskalada zeharkaldi bat egitea Gasteizko rokodromoetako batean.\n3 dominada egitea edo pinua 10 segundoz egitea.\nPrimi erronka: erronka bota eta lortu beste 5 pertsona zuk sortutako kirol erronka gainditzea.\n“Erronka primia” borondatezkoa da, eta aukera ematen dizu beste 10 erronketako baten ordez erabiltzeko, eta 5 edo 10 erronka gainditzeko duzun helburu horretan zenbatzeko.\nEta desgaitasunen bat baduzu, jar zaitez harremanetan Kirol Zerbitzuarekin, eta erronkak edo lortu beharreko kopurua zure aukeretara egokituko dugu.\nProposatutako 10 erronketatik 5 gainditzen eta egiaztatzen dituzten lehenengo 150 pertsonetako bat izatea lortzen baduzu, honako sari hau izango duzu:\nUdalak antolatzen duen 2021eko Neguko Kirol Bidean kanpainako jarduera baterako irteera bat (snowboard, elur-erraketak, eski nordikoa, neguan mendira igotzeko teknikak eta ekipamendua, espeleologia, rokodromoko jarduera anitzak, izotz gaineko patinajearen hastapenak, urpekaritza) edo 2021eko Udaberri-Udako Kirol Bidean Kanpainako irteera bat (surfa, arroilen jaitsiera, espeleologia, parapentea, ferrata bidea, eskalada, piragua jaitsiera, etab.)\nEta zuretzat, 5 erronka ezer gutxi bada, eta 10 erronkak lortzen duen lehen 30 pertsonetako bat izatea lortzen baduzu, gainera, sari berri bat izango duzu:\nUdalaren 2021eko Nautika Jardueren Kanpainako jarduera batean izena ematea, doan: windsurf, paddle-surf, ur lasaietako piraguismo edo belaren hastapen ikastaroak dituzu hautatzeko.\nEta bost erronka gainditzen badituzu, baina beste 150 pertsona aurreratu bazaizkizu, zure gainditze-oparia izango duzu ere. Eta, gainera, Udalaren 2021eko Nautika Jardueren Kanpainako jardueretarako (windsurfa, paddle-surfa, ur lasaietako piraguismoa, belarako hastapena) beste 30 izen-emateen zozketan parte hartuko duzu.\nLehiaketaren oinarriak kontsultatu.\nErronkak egiteko eskatzen den moduak pandemiarako ezarritako prebentzio-arauak eta -neurriak hartzen ditu kontuan, baina, hala ere, mesedez, erantzukizunik handiena eskatzen dizugu!\nLagun bati erronkak grabatzen edo beste alderdiren batekin laguntzeko eska diezaiokezu, baina badakizu, maskara, distantzia eta eskuak etengabe garbitu!\nKategoriak: Gazte Plana — Etiketak: Erronka Gazteak, Gazte Plana, gazteak, gazteria, Gazteria politikak, jardunaldia, koronabirusa, online — 08:00\nEskerrik asko ‘Erronka: Gazteak. COVID-19 eta gazteria: erronkak eta aukerak’ jardunaldian parte hartu zenuten guztiei. Zuen laguntzarekin, gazteentzako Gasteiz bat eraikitzen jarraituko dugu.\n2021eko Gazteriaren Karlomagno Saria\nKategoriak: Gazte Plana — Etiketak: europa, gazteak, gazteria, injuve, jóvenes, saria — 20 azaroa 2020 09:00\nEuropako Parlamentuak eta Akisgraneko Nazioarteko Karlomagno Sariaren Fundazioak EBko estatu kide guztietako gazteak gonbidatu dituzte EBren garapenari, integrazioari eta europar identitatearekin lotutako gaiei buruzko lehiaketa batean parte hartzera.\nEuropako Gazteriaren Karlomagno Saria honako proiektu hauei ematen zaie:\nUlermena sustatzen dutenak Europan eta nazioartean.\nEuropako nortasun eta integrazio zentzu partekatu baten garapena sustatzen dutenak.\nEuropan bizi diren gazteen eredu izatea eta komunitate berean bizi diren europarren adibide praktikoak eskaintzea.\nProiektuek gazteei zuzendutako hainbat ekitaldi, gazteen trukeak edo dimentsio europarra duten lineako proiektuak antola ditzakete. Europar Batasuneko edozein hizkuntza ofizialetan aurkez daitezke. Lehiaketara aurkeztutako proiektuak 2020ko urtarrilaren 1etik 2021eko otsailaren 1era bitartean hasita eta amaituta egon behar dira, edo aktibo jarraitu behar dute.\nAurkezteko epea: 2021eko otsailaren 1ean, 00:00etan (Europako erdiko ordua).\nEskaerak online aurkeztu behar dira Gazteriaren Europako Karlomagno Sariaren webgunea erabiliz.\nEuropako Parlamentua eta Akisgraneko Nazioarteko Karlomagno Saria Fundazioa.\nParte-hartzaileek 16 eta 30 urte bitartean izan behar dituzte, Europar Batasuneko 28 estatu kideetako batean bizi edo herritar izan behar dute eta Europa mailako proiektu batean lanean ari dira.\nEskaerak banaka edo taldeka aurkeztu ahal izango dituzte. Mugaz gaindiko eta taldeko proiektuak herrialde bakar batean aurkeztuko dira, eta herrialde horrek lotura estua izan beharko du proiektuarekin.\n7.500 euroko saria emango zaio proiektu onenari, 5.000 eurokoa bigarrenari eta 2.500 eurokoa hirugarrenari.\nEstatu mailan irabazle izan diren proiektu bakoitzeko ordezkari bat gonbidatuko da 2021eko maiatzaren 11n egingo den sari-emate ekitaldira eta egun batzuk Akisgranen (Alemania) ematera. Sariaren zati gisa, Europako Parlamentua bisitatzera gonbidatuko dituzte saridunak (Bruselan edo Estrasburgon).\nGalderaren bat baduzu, bidali mezu elektroniko bat ECYP2021@ep.europa.eu


Berriak – 3 orrialdea – Federación de Cooperativas Agro-alimentarias de Euskadi\nmaiatza 22 2019\nEra berean, ekitaldia beste partekidei irekita dago, gizonak edo emakumeak, sektore honetatik edo kanpotik, gaiaz interesaturik.\nAtxikita egitasmoa bidaltzen dizut.\nParte hartzea dohainik da. Betebehar bakarra, esteka honetan izena ematea da.\nLaburbilduz, parte hartzera edo zure kooperatibako norbait bidaltzea animatzen zaitut.\nEra berean, Federazioak, Lan Elkarteen, Irakaskuntza, Kontsumo eta Kreditu Kooperatiben Federazioarekin bat egitea erabaki zen. Beraz, EUSKADIKO KOOPERATIBEN FEDERAZIOA sortzen da.\nBat-egite hau, Lan Elkarteen, Irakaskuntza, Kontsumo eta Kreditu Kooperatiben Federazioaren Batzar Nagusiak berretsi behar du, datorren astean.\nBatzarra bukatutakoan, Eusko Jaurlaritzaren Landa Garapenaren zuzendaria den Irma Basterrak Nekazari Emakumearen Estatutuari buruzko hitzaldia bota zuen. Honekin batera, Irla Balearren Kooperatiben presidentea den Jerónima Bonafék aukera-berdintasunei buruz hitz egin zuen.\nJardunaldia, Eusko Jaurlaritzako Lan eta Justizia sailburua den M. Jesús San Josek itxi zuen. Bere hitzaldian, Euskadiko nekazari-elikagaien kooperatibismoak duen inportantzia azpimarratu zuen.\nEkitaldiaren argaki batzuk bidaltzen dizkizut. Honetaz gain, jarraian, argazki bilduma, hurrengo bideotan bidaltzen dizkizut. Joan de urtekoa eta 30a urtekoak.\nApi 13 2019\nJarraian, kooperatibaren zuzendaria den Angel Cruz Calvok kooperatibaren bizitza-luzera eta lurrandean ezartzearen giltzarriak eta arrakastaren arrazoiak azaldu zituen.\nEkitaldiaren alde instituzionala Lehendariak, Iñigo Urkullu, itxi zuen. Bere hitzetan nekazari-elikagaien sektorearen garrantzia azpimarratu zuen, ardatz estrategiko moduan herri txiki batean. Era berean, kooperatibismoa, norbanakoaren eta taldearen esfortzua batzen duen eredu alternatibo bat dela azaldu zuen.\nEkitaldian, Arabako Diputatu Nagusia den Ramiro Gonzalez eta Vitoria-Gasteizeko alkatea den Gorka Urtaran ere egon ziren. Hauekin batera, Salvatierra-Aguraingo eta Kripango alkateak ere, egon ziren.\nEguna, anai-arteko bazkari eta espektakulo batekin bukatu zen.\nVITORIA-GASTEIZ — Nekazaritzako azoka gardena\nApililaren 6an, Vitoria-Gasteizko Nekazaritzako XIX. Azoka Gardenera egingo da. Uaga sindikatuak eta Aga S. Coop. kooperatibak abian jarritako ekimen bat da, herritarrei Araban ekoizten diren elikagaiak zuzenean ezagutzeko aukera hurbiltzeko.\nTopaleku bat da, arabar ekoizleek gure lurrak ematen duen onena eskain dezaten, kontsumitzailearentzat bidezkoa eta beraientzat duina den prezio batean.\nHogei bat postu egongo dira, eta egoskariak, patatak, barazkiak, hestebeteak, gazta, eztia, ogia, txakolina eta abar egongo dira salgai. Slow Fooden eskutik bertako produktuak eta dastamenaren laborategia, ekoizleekin solasaldia, eta txikienentzako, berriz, haur-tailerrak.\nEguna: Apririlaren 6a. Larunbata\nOrdua: 10:30etatik 14tara\nLekua: Celedones de Oro Enparantza.\nCorreos eraikuntzaren aurrean, Postas kalea.\nApi 01 2019\nMartin Uriarte, Federazioaren presidenteordea eta LORRA kooperatibaren zuzendaria, Munduko Landagunean presidente berria.\nJoan den ostiralean, Derion egin zen Familia Nekazaritzaren VI. Mundu Konferentziaren bukaeran, Mundu Landagunearen Zuzendari Batzordea berritu zen.\nAldaketaren artean, Jose Maria Zeberioren baja eta Martin Uriarteren alta nabarmendu behar da, presidentzian.\nJose Maria Zeberiok FRM-ean 20 urteko lana bukatzen du, lehendabiziko 14ak Idazkaritza Orokorrean eta azken 5ak Presidentzian.\nLekukoa, Martin Uriartek hartzen du, Euskadiko Nekazari-elikagaien Kooperatiben Federazioaren izenean. Orain arte presidenteordea izan da, FRMean.\nMartin Uriarte Nekazari-ingenieroa da, bere lan-ibilbidea LORRA kooperatiban egin du 30 urtetan, lehendabiziko 3ak tekniko moduan eta besteak zuzendari.\nZorionak eta sorte on!!\nLEHENDAKARIAK, FAMILIA NEKAZARITZAREN VI. MUNDU KONFERENTZIA IREKI DU\nGaur goizean, Derion, Lehendakariak Familia Nekazaritzaren VI Mundu Konferentzia ireki du, Mundu Landak antolatuta.\nKonferentziaren helburua, hurrengo hilabetetan eta nazioarteko mailan, Familia Nekazaritzaren Hamarkadaren hasiera iragartzea izan da.\nEkitaldira, instituzio eta sektore ordezkari asko etorri dira, bai Europa aldetik, bai mundu aldetik. Gure Lehendakaria den Iñigo Urkullu eta Mundu Landako presidentea den Jose Maria Zeberiorekin batera, FAO, FIDA, Europar Batasuna, Españako Ministeritza, eta ordezkari abar luze bat etorri dira.\nEuskaditik ere, ordezkapen handi bat egon da, bai kooperatiben aldetik, bai nekazari sindikatuen aldetik.\nGAZTE NEKAZARIENTZAKO ERASMUS\nNekazaritza Ministerioak ERASMUS ikasketak martxan jarri nahi dituzte, nekazari gazteentzat, Estatu mailan.\nDiseinu egokia ematearren, intereaturik egon daitezken gazteak eta jasotzeko nekazari ustiakuntzen eritzia eskatzen digute.\nHori dela eta, beheko bi inkestak zure kooperatibaren gazteen artean eta bazkideen artean zabaltzea eskatzen dizut.\nNori zuzenduta: 40 urtetik beherako gaztei,\nNori zuzenduta: Ustiapen on bat duen edozein kooperatibakideri. Ustiapen ona: Gai batean ona dena, bai jakinduriagatik, bai eraginkorra delako, bai berriztatzailea delako, praktika onak egiten dituelako, eta abar.\nVALENCIAko GAZTE-KOOPERATIBISTEEN I NAZIOARTEKO KONGRESUA BUKATUTA\nJoan den ostegun eta ostiralean, Valencian, Gazte Kooperatibisteen I Nazioarteko Kongresua egin zen. Ekintzara, Europa osotik 300 gazte baino gehiago joan ziren. Europako kooperatiben ordezkaritza handiena duen Elkartea den COGECAk, bertan lan bilera bat egin zuen.\nKongresuaren helburua europar gazteak entzutea izan zen, bere ideaiak eta beharrak, elkarrekin lan egiteko eta generazioen erreleboa lan egiteko. Alegia, kooperatibek zer egin dezaketen gazteak bultzatzeko nekazaritzan.\nEuskaditik 5 gazte joan ziren, Behi-alde, Lagunak, Kaiku eta Harakai-Urkaiko kooperatiben aldetik. Gazteekin batera, Federazioaren presidentea de Pablo Durana, teknikoa den Maite Corres eta idazkari teknikoa den Iñaki Nubla.\nAtzo, San Jose eguna dela eta, UAGAren ohiko Batzar Nagusia egin zen. Beste puntu batzuen artean, joan den urteko kudeaketa onartu zen eta gobernuaren talde berria aukeratu zuten.\nAzpimarratu, aurkeztutako Kontuak zenbaki beltzekin izan ziren, hainbat urtetan galerak eduki eta gero.\nBeste aldetik, hauteskundeetara 3 hautagai zerrenda aurkeztu ziren. Alde batetik aurreko presidentea buru, Javi Torre. Beste aldeetatik, Luis Zaballa eta Cesar Izan de la Fuente, hurrenez hurren.\nZenbaketa Javi Torreren alde agertu zen, %20 puntu beste hautagaien gainetik. Jarriana ikus datitezke emaitzak.\nJavi Torre –> 107 boto –> 40%\nLuis Zaballa –> 86 boto –> 32%\nCésa Izar –> 75 boto –> 28%\n¡¡¡ Zorionak Javi eta taldea !!!


Zientzialari sinadura eta ikertzaile profilak\nOrcid eta UPV/EHU\nNola sortu ORCID erregistroa\nORCID (Open Researcher and Contributor ID) identifikazio zenbaki bat da: ikertzaile bakoitzari identifikazio digital bat ematen dio, bakarra eta denboran mantentzen dena, eta horrela ez da nahasterik sortzen ikertzaileen izenik: ezin dira bi ikertzaile egon identifikatzaile berdinarekin eta, beraz, anbiguotasunik ez dago. 16 digituz osatua dago eta url egitura dauka.\nBestalde, web gune bat ere eskaintzen du argitalpenak erregistratzeko eta ikertzaile profila osatzeko: biografia, finantzaketa, datu akademikoak… Gainera, lotura ezar daiteke beste profil batzuekin: Publons, Scopus Author ID, Dialnet, web guneak…\n2015ean, Euskal Herriko Unibertsitatea ORCIDen sartu zen, ORCID kontuak sortu eta kudeatzeko erakunde kide gisa.\nEditore nagusiek, ikerketa erakundeek, finantzaketa agentziek eta estatuko agentziek ekimen hau babesten dute, ikertzaileen ekoizpen zientifiko-teknikoa zalantzarik gabe bereiztea.\nIkerlari bakoitzaren argitalpenak ORCID erregistroan sartzeko, bi aukera daude: egileak berak, eskuz edo automatikoki (CrossRef, Scopus, ResearcherID eta abar dituzten plataformetatik), egin dezake; edo bestela, erregistroa mantentzeko baimena eman diezaioke unibertsitateko liburutegiari.\nKontu bat sortzeko, zuk zeuk egin dezakezu ORCID orrian erregistratuta, edo, bestela, UPV/EHUren bidez.\nAzken aukera hori erabiliz gero, baimena eskatuko zaizu Unibertsitateko Bibliotekak zure argitalpenak ORCID erregistroan sar ditzan. Horretarako, jarri harremanetan zure Campuseko Ikerketa Zerbitzuarekin.\nEdozein kontsulta egiteko, helbide honetara jo: orcid@ehu.eus\n(Beste leiho bat zabalduko du)ORCID-ari buruzko Infografia (pdf ,859,50 Kb)


Berbaz: Ane, umetxuekaz eta arretaz - Arrosa\nBerbaz BILBO HIRIA IRRATIA 2015/11/20\nAsian Dub Foundation aspaldi gurean ibili barik, Kafe Antzokian izan ditugu berriki. Hantxe Ane, bizi-bizi, gure moduan, musika ederrak dantzara eramanda, eta bertan lotu dogu hitzordua. Lagun bat, mundu bat. Gaur elkar ezagutzeko parada izan dugu, eta Aneren muinean sartuta dagoen gaia izan dugu mintzagai: arreta.\nArreta, etengabeko ariketa, zertan ari garen, non garen, zer dabilen inguruan, arretaz ibili. Itzelezko potentziala dugu hor, eta sarri arreta galduta ibiltzeagatik datorkigu lausotasuna, nahasmendua, iparra galduta ibiltzea. Kanpokoari behar duen arreta ematetik etorri daiteke, barrurakoan hustu eta kontzientzian bat egitea.\nUme-umetan badakigu, jakin, baina umeei jardun arautuan ibilteko gero eta exijentzia handiagoak kamustu egiten du haien etengabeko arreta (doinuan, usainean, ukimenean, jolasean,…).\nUmeentzako tailerretan arreta zorrozteko ariketak egiten dituzte Anek eta. Ogibidez eskola-jantokian dabil, baina, eta horkoa beste mundutxo bat da.\nBiziki eskertuta Ibon eta Anegazko solasaldi ederragaz, eta gonbidatuak proposatutako kanta puska biak entzunda. Berbaz: itaunak, erantzunak eta hurrengo baterako itaun gehiago… gonbidatuko dogu gehiagotan, bai, argi dago.\nOne Sunday Morning (Wilco)\nWaiting for an angel (Ben Harper)\nBetaurreko kritikoz so: Parisko atentatuak eta 'terrorea'\nBERBAZ: Edorta Jimenez, bizi-bizi, adimena kolonizatutako herrian


Sherpa bat bailitzan, gidatzen zaituen bloga.\nFideslan taldeko albisteak, araudi-aldaketak, azterketak, iritziak eta aholkuak ETE edo autonomo gisa ukitzen zaituzten gaiei buruz\nBeste enpresa batzuek bezala, guk ere etengabe eta etengabe hausnartzen dugu gure bezeroen beharrizanei buruz, ageriko edo ezkutuko beharrei buruz, gure BALIOAREN SORTZEAN GURE ZERBITZUEI LAGUNTZEKO printzipioa betetze aldera. Konstante bat da, [...]\nDenbora asko igaro da gure blogaren ibilbideari ekin genionetik. Gogoeta pare bat besterik ez eta isiltasuna. Hilobiko isiltasuna 2020ko uztailaren 21etik, bloga argitaratzen hasi ginenetik. Isiltasuna bai, baina ez gelditasuna. Covid-19a; gure [...]\nEta orain gure enpresentzat zer da garrantzitsua? Duela aste batzuk, blogean sartu ginenean, enpresa kudeaketan hartu behar genituen alderdi garrantzitsuenei buruzko gogoeta labur bat egin genuen. Gaur, Covid-19ak mundu osoan izan duen eragina [...]\nZer da garrantzitsuena, funtsezkoena nire enpresarentzat? Guztiok egin eta erantzun behar dugun galdera. Gure jardueraren, gure produktu eta zerbitzuen, bezeroei egiten diegun balio-proposamenaren arabera, erantzuna ezberdina izango da. Zer den [...]\nBlogaren leloak adierazten duen bezala: Enpresa txiki eta ertainak eta autonomoak beren eguneroko zereginetan gidatzen dituzten sherpak izan nahi dugu. Ezagutzen ditugu egunez egun gainditu behar diren oztopoak, gu ere 22 urte bete ditugun ETE bat [...]


- Función de noche (Josefina Molina, Espainia, 1981, 90') - | Tabakalera - Donostia / San Sebastián\nHasiera Kultur proiektua Función de noche (Josefina Molina, Espainia, 1981, 90')\nFunción de noche (Josefina Molina, Espainia, 1981, 90')\nFunción de noche, Josefina Molina, Espainia, 1981, 90'\nLola Herrera aktoreak bere ibilbideko arrakasta handiena Carmen Sotilloren pertsonaiaren interpretazioarekin lortu zuen, "Cinco horas con Mario" eleberritik antzerkira pasatu zen Miguel Delibesen obra ezagunarekin.\nArrakasta horren erdian, Lola Herrerak krisi pertsonal sakona jasan zuen, egunero publikoaren harrera bikaina eskaintzen zion pertsonaiarekin izan zuen identifikazioak eragindakoa, eta bere bizitzako alderdi asko zalantzan jarri zituen. Antzezten zuen bitartean konortea galtzeraino ere eraman zuen.\nBizi-krisi honek, hamabost urte bananduta daramatzatenean, Daniel Dicenta aktorearekin, bere senar ohiarekin, elkarrizketa luze batera garamatza.\nAntzezlana antzezten ari den antzokiko kamerinoan, arratsaldeko funtzioaren eta gaueko funtzioaren artean, bien arteko topaketa berezi hori gertatzen da. Bertan, lehen aldiz, inoiz hitz egin gabeko euren bizitzako hainbat alderdiri buruz eta beren ezkontza-porrotaren arrazoiei buruz hitz egingo dute.\nElkarrizketa honen zenbait unetan, Lola Herrera, bere ibilbidearekin obsesionatuta eta bere etorkizunarekin kezkatuta, bere krisiaren kausak aurkitzen saiatzen da, eta bertatik ateratzen saiatzeko hasitako bideetan pentsatzen du: kartak botatzen dituen iragarle bati egindako bisitak, "etorkizuna argitzeko" ahaleginean; kirurgia plastikoko mediku bati egindako kontsultak, doktoreak aholkatuta, bularrak txikitzeko ebakuntza egiteko asmoa alde batera uzten duen arte. Juana Ginzo, bere lagun minari bizitzan zertan huts egin duen galdetzen dion unea; seme-alabekiko harremana; ezkontza baliogabetzeko auzitegian aurkeztutako demanda. Bilaketa horren emaitza, Lola eta Danielen konfrontazio lazgarrian islatzen dena, emakume baten erretratua da, emakume askoren erretratua dena. Eta baita kameraren aurrean beren barrua ausardiaz azaldu nahi izan duten bi pertsonena ere, besteen gogoetarako eta garai eta belaunaldi oso bat islatzeko. "Función de noche" film paregabea da, ikusleak (eta kasu askotan are interes handiagoarekin ikusle ez-espainiarrak) ez daki dokumentu batera edo fikzio batera doan. Nolanahi ere, barrenak mugiarazten dituen filma da.\nLarunbata, 2020ko martxoak 7 - 19:00


GIZONEZKOEN ZAPALKETA – Ekintza Zuzena\nGizartearen egitura zapaltzaileen iraupena -instituzioak, kultur jokabideak, politika sistemak, gizaegiturak…- gaurdaino iritsi da. Egitura hauek hasiera batetan beharrezkoak izan ziren gizakien biziraupenerako, bai ingurugiroari bai beste leinuetako gizakiei aurre egin eta bizirik jarraitzeko, baina gaur egun ez dira beharrezkoak. Gaur egun gizakiak asko garatu garen arren, egitura zaharrak garatu ez dituen, berritu ez dituen gizarte batetan aurkitzen gara.\nEgoera honek gizaki guztiak eragiten ditu gaur egungo zapalketa guztiak tinko mantentzearen gakoa delarik: sexismoa, arrazakeria, kapitalismoa, inperialismoa… eta abar luze honen artean gizonezkoen zanpaketa ere bai. Gaurko gizartean bizi denari gizarte beraren egiturek zenbait rol, paper betearazten dizkiote egitura hauetara ongi egokitua gera dadin, egitura hauetatik at oso bait da zaila bizirautea, oso.\nHona hemen gizonezkooi gizartean bizi ahal izateko derrigor eskatzen zaizkion baldintza batzu (Ohitura batzu aldatu diren arren heziketa honen aztarna zahar asko daramatzagu denok barru-barruan inkonstzienteki manipulatzen gaituztela konturatu gabe).\nGogorrak izan behar dugu, ezerk afektatuko ez bagintu bezala konportatu behar dugu, minik sentitu gabe agertu behar dugu, sentimendurik ez azaldu, nahiz ezezkoiak zein baiezkoiak, harrizkoak izan (heriotzaren aurrean, odolaren aurrean. Adib. futbolariak, ehorzketak…)\n– Sendimendu ezberdinen adierazpena eta honek dakartzan hobakuntza eta gaitzen arindurari uko egin beharra daukagu: tristuraren eta bakardadearen adierazpena: negar, beldurraren adierazpena den dardarari uko lotsa eta alaitasunaren adierazpena den irriparrari uko. Ezin gara emozionatu, nahiz eta edertasunaren aurrean egon, gure paperak galduko ditugu eta. Inorengana ezin gaitezke joan gure poza ala maitasuna adieraziz, bizkarreko batzu ala bostekoak eman doi-doi eta kito.\n– Nabarmenak, garrantzitsuak, denetan hoberenak izan behar dugu eta ahalegin hauetan gaztetatik ikusi ditugu gure aitak, osabak, familiburu bizilagunak, erabat lanpetuta, ezertarako astirik gabe lan egin eta serio izateko izan ezik. Arazo guztien arduradun eta erantzule, gainera bakarka elkarri laguntzea ahuldadetzat ikusita balego bezala. Honen ondorioz guetako batzuk ardurari mania hartu diogu eta gainontzekoek bizitza bulegoetan, lantokietan, uzten dute.\n-Beste gizonezkoekin lehiakorrak izan behar dugu gure postua ken ez diezaguten, gu baino hobeagoak badira, garrantzia galduko dugulako; horregatik gizonezkoentzat lanpostua hain da garrantzitsua, bere «status» adierazle delako. Lanik gabe ez da ezer. Gainera familiaren hornitzailea izan behar dugunez ezin inolaz ere lanpostua galdu. Hemendik edozein gizonari galdeturik «-Zer moduz zaude?» Bere lanari buruz hizketan hasten zaizu. Lanean, honela, oso serioak gara eta goi-postuetara iristen heziak gara, hoberenak, arrakastatsuenak izateko. Gure lanpostua zihurtatzean gure estina zihurtatzen bait dugu. Ez zaigu, itxuraz, lan-makinak izatea axola eta ez da inondik inora espero edozein arrazoirengatik gure lana geldi dezagun.\n– Emakume eta gainontzekoen babesle, hornitzaile eta ekoizle etxean, baina ez maitasun adierazle, ez eta jolastiak ere gure seme-alabekin. Maitasuna ematea edozein gizakiren berezko eskubidea ikusi ordez emakumeei dagokien trebetasunatzat ikusia da, hartaz gizonezkoei umeetaz arduratzea ukatu egiten zaigu. Etxean ez dugu lanik egin behar, kanpoan baizik.\n-Aurpegia eman behar dugu edozein egoeraren aurrean nahiz eta beldurrak hiltzen aritu, hiltzeko makina bihurtzen gaituzte soldaduzkan edota gudara bidaltzen gure lagunak nola hiltzen dituzten ikusteak ala gu nola hilko gaituzten edo nola hilko dugun jakiteak eraginduko ez bagintu bezela portatuz. Heriotzaren aurrera deituak gara bi aukerekin: bat bete ala bi kondena jasan. Eta heriotza toki askotan topatzen dugu: mehatzuloetan, lanetako aldamioetan, itsasontzietan, errepidean… Baina hala ere izan behar duzu ausarta, erasokorra, fidagaitza edonorrekin, ez utzi inor laguntzen bestela ahul izango zara, eta zure gizontasuna frogatzeko borrokan egin behar duzu noski eta nahi ez ba duzu koldarra, oiloa, nena eta abar batez deituko zaituzte zure estima galduz. Txikitan pistolak eta boxeo eskularruak ekartzen dizkigute erregeek. Gero honelakoak garela uste ohi da, noski.\n-Azkarrak, argiak, konponbide guztiak arazo guztietarako, batez ere etxean.\n-Sexualki eginkorrak, sarkorrak, orgasmodunak eta orgasmoemaleak, beti prest edozer gauzatarako. Zakil handikoak, politak, itxura ederrekoak, erakargarriak, galaiak, iniziatiba edo aurrea hartu-behar dutenak. Ez da gure maitasun sentimendua kontutan hartuko, baizik eta gure sexual arrakastak, ligeak, orduan onartuak gara gizon osotzat.\n-Gure gizontasuna, berez ezbalegokigu bezala, etengabe frogatu beharra daukagu, erakutsi beharra daukagu puntu hauek beteaz, puntu hauek betetzen ez baditugu automatikoki susmagarritzat joko zaituzte, ahula, afeminatua, marikoia, ezgizona etabareko ezizenak jasoz, paper hauek betetzeak ematen dizun giza-duintasuna edota gizaestima berehala galduz.\nBaina jakiten ez dena paper hauek betetzea gizaki batentzat oso gogorra dela da. Bere sendimenduei ez lieke kasurik egin behar gauza mingarri guzti hauek aurrera eraman nahi baditu, eta hau da hain zuzen, guri gizonezkooi gertatzen zaiguna: Txiki txikitandik gure mundu sendimentala kendu egiten zaigu, ukatu; gizarteak agin-tzen duen gizon eredua izateko gure sendimenduak antzutu behar ditugu, baliogabetu. Nola lortzen da gizaki bati sendimendu alorra baliogabetzea, «gizona» izateko bete behar dituen paper hauek aurrera eraman ahal izateko ezer sentitu gabe? Oso errez. Sentimenduak eduki, sentitu eta azaltzearen bidez pertsonaren gizatasuna bizirik mantentzen da, loratuta. Sendimenduen adierazpenaren bidez bizikizun eta egoera mingarrietaz askatzen da pertsona. Baina sentitzeko ala sendimenduak adierazteko ahalmen hau ukatzen bazaio insensibilizatua egongo da edozein gauza egiteko. Hau dugu gizonezkooi ukatu diguten gure lehenengo arloa, gaur jadanik gogora-tzen ez ditugun moduetan, batez ere indarkeriaz, bazterketaz (ez nigarrik egiteko, koino!) afektu fisikoa neskei baino askoz lehenago murriztuz: -«gizona» izaten ikasi behar du eta! Utz ezazu bakarrik, ez mimatu mutikoa! Gogorragoak izan behar dugunez (Amek semeari: zure aita bezalakoa izan behar duzu, laztana, gizon ausarta!) mina neskek bezain beste ez dugula sentitzen pentsatu ohi da eta ez zaigu arreta ematen gauza mingarriei aurre egin diezaiegun ez eta gure minetaz fija gaitezen (Baina min -mutikoak- min egiten dit eta zergatik ez didate kasurik egiten? Zergatik bizkarra ematen didate? Dena kontu hutsa izango ote dut?- Aitak: Zer!! Nigarrez hasi behar al duk??) Neskek bezain beste goxotasuna ez dugula behar uste ohi da. Honek gure gizatasuna kolokan jartzen digu geuri, azkenean halakoak, gogorrak, lehorrak, ikasten hasten garelako helduen onarpena lortzeko. Hau dena txikitan gertatzen da, jokabide hauen aurrean defenda ezin garenean.\nBeraz, mingarria den edozein paper betetzeko prest gaude dagoenekoz eta ez bakarrik hau, are gehiago, guri erakutsi diguten eredua gure ondorengoei helarazteko prest ere bai, hoberena delakoan. Honela gizaldiz gizaldi. Umetan konstziente eta inkostzienteki honetarako hezikatzen gaituzte eta erabat konbenzituz hazten goaz, nahiz eta gure nortasunaren aurka dihoan. Gainontzekoek paper hauekin identifikatzen gaituzte, horrelakoak garela jakintzat emanaz. Alde batetik horregatik segitu da heziketa moeta honekin «hala izan behar du eta», eta bestetik mehatxatuta izan garelako, irainaz, jipoiez, bazterketaz paper hauetatik ateratzen baldin baginen. Honen adibide gisa dugu heziketa inkonstzientea haurripuinetan, ma-rrazki bizidunetan, jostailu eta liburuetan, erropetan, komunikabideetan, jokuetan…\nToki bat nahi badugu gizarte honetan edo besteen onarpena, beste erremediorik ez dugu. Baina paper hauek guraganatzeagatik asko sofritzen dugu:\nl) Gu geu, izatez, horrelakoak ez garelako. Gizaki oro, edozein paper betetzen behartua izan baino lehen bihotzonekoa da, alaia, lagunkoia, maitekorra eta maitagarria, jolastia, ilusioz beteriko gizakia, denekiko aditsua, pakezalea eta zintzoa, bere izaera manipulatu baino lehen.\n2) Paper hauetan gehien maite dugun jendeari min ematen diogulako, gero damutzen garelarik.\n3) Frustratu egiten gara, benetan nortzu garen zer garen ez dakigulako; nolakoak dugun erakutsi egiten digute. Hondo hondoan min emateak ez garela susmatzen dugu baina gizartean honetara behin eta berriro bultzatzen zaigu.\n4) Nola arazo sentimental hauetaz espero denez ez dugula pentsatu behar gure buruarekin aurkaesan haindia bizi dugu, gure burua erruduntzat joz haserre sentituz geurekin, ez gustora, hutsik sentitzera iritsiz, hau dena sentitzen dugulako.\n5) Egoera honetan intimidadez ezin dugu inorekin lortu, gure barruko kezkaren berri jakingo balute… «gizon batek ez du inoiz zalantzatu behar» eta nik ordea sentitzen dut ez nagoela ondo baina konturatzen badira sentitzen dudala ez naute onartuko, «gizon» batek ez duelako sentitzen. Ezin izan gara gardenak inoren aurrean ezta geurekin ere, kezka hauek agertzea bigunkeria izan litekeelako. Eta gainera sentitu behar ez duguna sentitzen dugula badakigunez sendimenduetaz ez dugu hitzegin nahi izaten.\n6) Horrelako sendimendu nahaspilarekin ez gara bat ere zoriontsuak, eta sufrimendu guzti hau ateratzez baimendua ez daukagunez gero, estali egin beharra daukagu. Horregatik drogetarako joera handia agertzen dugu (alkoola, tabakoa…) Gizon asko hiltzen da egoera honek sorturiko stressak jota (emakumeengan baino %8 bat gehiago).\n7) Gure bizitzak ez duela pena merezi sinisten hasten gara. Gizonezkoaren «bizitza-erdiko» krisialdia deritzana. Zer pintatzen dut hemen, ez naiz naizena, ni izatea nahi dutena ere ez naiz, nor arraio naiz ni? Gure bizitza edozer, edonorengandik emateko prest gaude, gainera hau heroien ekintzatzat hartua dago! Batzuk Jangoikoagatik, erregeagatik, aberriagatik, beste batzuk alderdi politiko ala futbol taldeagatik ematen dute bizitza.\n8) Paper guztiak betetzeko gai ez garela ikusten dugu eta depresio sakonean erortzen gara, «akats» bat garela sinistuz, frakasatuak, inutilak. Sendimenduak dituen gizaki bat ezin da ongi sentitu honelako «gizona» izan behar badu.\n9) Min hauek asko afektatzen gaituzte: a) Gure burua nola tratatzen dugun (geuri erruz botaz, zigortuz, gaitzetsiz…); b) besteak nola tratatzen ditugun (emakumeak eta umeak zapalduz, gizonak mespretzatuz…); d) Nola antolatzen dugun gure bizitza (drogak, ilusioak, itxaropenak, ametsak ukatuz…); e) Gutaz nola pentsatzen dugun: ezkorki. Min hauek ekiditzen ez badira gure bizitza zapuzten dute, murriztu, goibeldu, zaildu eta ondorioz inguratzen gaituzten pertsonen bizitza ere bai.\n10) Min hauetatik sendatzeko gure prozesu naturala ukatua, inibitua izan da gazte-gaztetatik -nigarra, tristura eta minaren sendakuntza, dardara beldurraren sendakuntza, parra eta lotsa irrigarriaren sendakuntza, arrahusia stressa eta urduritasunaren sendakuntza, izerdia eta hizketa jariotsua iraina eta zapuzketaren sendakuntza…- eta honela gurengan dauden sendatu gabeko zauri emozional hauek bultzatzen gaituzte min berdina egitera, nahiz eta guk nahi ez. Adib. Guk gorrota genezakeen gure gurasoek jo gintzatela, gurasoak garenean gure semealabei berdina egiten topatzen dugu gure burua.\n11) Inork ez gaituela ulertzen uste dugu, gure barruan isolatzen joaten gara inoren gustokoak ez garelako, emakume eta umeei mina egiten diegulako gizonezkoengandik ere oso urruti («beraiek ni bezala daudelako») eta noski, hala ere ez dute onartu nahi izango hau dena gertatzen ari zaienik. Itxaropena galdurik, gezurtzen hasi behar dugu: Ni oso ongi nago…, «gera zaitez nirekin (itxura eta plantak ongi gordez) muñeka».\n12 ) Honen karino, laztan, maitasun gutxi eman eta adierazi zaizkigunez, urteetako maitasun gose itzela dakargu. Gizarteak bi gizakik elkarrekin laztantzea edo maitasun ematea onartzen du bakarrik bikote egiturapean eta harreman sexualaren pean, beraz norbaitengana gerturatzeko aukera ikusten dugunean premiatsu jokatzen dugu, sexua izan daitekeela eta.\n13 ) Azken finean ez zaigu emakumeak bezain gizakoiak konsideratzen, guk ere gure burua ez dugu erabat gizakitzat jotzen. Hona hemen esaldi batzu: «Gizona, zamarako animalia», «Emakumeak eta haurrak txalupetara, gizonezkoak itsasontziarekin murgil daitezela», «Gizon bat jotzea, emakume bat jotzea bezain larria ez da».\nGizon batzu hain bortizki hezituak izan dira egitura hauetan, ezen paper hauen defendatzailerik sutsuen bihurtzen bait dira.\nGizonezkook berez, izatez, ez gara honelakoak:\n-Tamaina, kolore, itxura guztietan gatoz mundura, adina, hizkuntza, gusto, soinu guztietan. Bizitzarik hoberenak izateko itxaropen handiz.\n-Jende guztia maite dugu, errespetatu nahi dugu.\n-Gure familarentzat hoberena nahi dugu, gure emakumeentzat, harro senti daitezen bizitzak nahi ditugu\n-Gauzak ongi, zintzo eta zuzenak gustatzen zaizkigu.\n-Sendimenduz beterik gaude: edozein hitz ttakarrek, isekak, biraok, kolpek, bilketak, ez-zuzentazunak, sufrimenduk min egiten digu.\n-Emozio guztiak sentitzen ditugu bai lore bat ikustean, bai ume bat laztantzerakoan, bai olerki eder bat entzuterakoan, bai pertsona bat goibel ikusitakoan\n-Bizitasun eta ilusioz beterik jaiotzen gara, lagunkoiak eta elkarkideak izateko gogoz, osasuntsu eta garbiak, gertuak eta baikorrak…\n-Mundu hobeago bai eraikitzen lagundu nahi dugu gure ezaugarriak berdintasuna eta zuzentasuna ditugulako.\n-Gure parrak-irriparrak, malkoak eta ametsak, maitasuna eta abestiak mundu honetara dakargun opari ederra dira.\n-Norberaren bizitza errepikagaitza eta ordezkagaitza den zerbait sakratoa da. Zeharo ezberdinak bezain berdinak izan gaitezke eta denok onak.\n-Bizitza eta itxaropena sor ditzakegu nahi dugun eta maite dugun jendearen ondoan, igarotzen garen lekuetan ere bai.\nHau dena manipulatzen hasten gaituzten arte.\nGizarteak berak eta berorrek sorturiko instituzio eta egituretan bizi direnek hezikatzen gaituzte honela gizarte honetan parte hartzen jarrai dezagun eta gizarte hau alda ez dezagun. Baina, kontuz! Gizarteak, osotasun bat bezala, zapalketa hau ukatu eta disimulatu egiten du, gai hau ateratzen duenean eraso gogorrak egotziz. Honela sartzen digu ziria hau alda ez dezagun:\nl) Askapena gizonezkook ez dugu behar dena dugulako.\n2) Ezin gara minduta sentitu, benetako «gizonezkoek» mina ez dutelako sentitzen.\n3) Mina sentitzen badugu, ez gara benetazko «gizonak» beraz askapena ez dugu merezi.\n4) Denbora ezin da sentimentalkerietan mindulinkeriatan galdu, gauza serioetaz ardura gaitezen, mesedez!\n5) Minaz marigixon bat kexatzen da bakarrik Gure zapalketa zalantzan jartzen dugu geuk.\n6) Ezagutzen ez ditugun gizonezkoak mespretxatu behar ditugu Ezagutzen ditugunekin lehian aritu behar dugu haiek baino hobeagoak, gizonagoak izateko. Honek ez gaitu elkartzen uzten.\n1) Gure izaera ez zapaltzailea eta benetazko nortasun gizakoia zabaldu. Gure zihurrak eraiki gizonezkook elkartu eta sendimenduak gehi sendatze ihardupide naturala be~reskuratzeko, bai giza mailako talde lanak, bai norberaren mailako talde lanak.\n2) Gizarte zapaltzaile honen jokabideak salatu eta ez onartu. Zapalketa moeta guztiekin bukatu (Emakume baten tokia sukaldea dela dionak gizon baten tokia sukaldea ez dela defendatzen du): sexismoa, adultismoa, arrazakeria, erlijiokeria, kapitalismoa, gayen, gazteen, langileen zapalketa.\n3 ) Guk zapaltzen ditugunekin eta gu zapaltzen gaituztenekin elkartasun zubiak eraiki eta elkarlanean aritu, ahalmena txandakatu gabe, hots, denok ahaltsuak batera izan gaitezkeela ezagutuz.\n4) Gogoratu: Inork ez duela kasualitatez mintzen, bakarrik minduta izan eta gero.\nEz itxoin etsaia aldatu arte, berak berdina itxoiten ari delako.\nPrevious Previous post: ETXEAN DAUKAZU ETSAIA?\nNext Next post: HAY UNA LUZ QUE NUNCA SE APAGA


Bizilore Eskola Aktiboa | Ikastaroak eta tailerrak\nHazkuntza, bizitza osoan zehar egiten den bidea dela ulertuta,haur zein heldu orori irekia den eskaintza hezitzaile zabala dugu biziloren.\n* Oharra: Probaldira etorri nahi baduzu mesedez aldez aurretik jakinarazi proiektuintegrala@bizilore.eus helbidera idatziz edo 658 724 075 telefonora deituz\nYOGA ETA PILATES (Astean bi aldiz)\nGidaria: Edurne Salegi Garate –> INFORMAZIO GEHIAGO\nNoiz: astelehena eta asteazkena 10:30-11:45 edo asteartea eta osteguna 18:30-19:45\nPrezioa: 65 € hilean\nProbaldia: Irailak 20 (goizez), Irailak 21 (arratsaldez), Irailak 22 (astean behinekoa, 18:30tan)\nIkastaroaren hasiera: Urriak 4\nIzena emateko epea: Urriak 1ra arte\nInformazio gehiagorako: 658 724 075\nYOGA ETA PILATES (Astean behin)\nNoiz: Asteazkena 17:15-18:30 edo 18:30-19:45\nYoga eta Pilateseko ariketak egingo ditugu bizkarra zaintzeko, tentsioak askatzeko, arnasteko, lasaitzeko, zeure umetxoarekin konektatzeko, jaiotzen laguntzeko, konfidantza izateko…\nNoiz: astelehena 11:45-13:00 edo 19:15-20:30\nPrezioa: 45 € hilean\nIkastaroaren hasiera: Irailak 6\nPSIKOMOTRIZITATEA (2016, 2017 edo 2018an jaiotako umeentzat)\nGidaria: Eider Mendizabal Maneiro\nNori zuzendua: 2016, 2017 edo 2018an jaiotakoak\nPrezioa: 40 € hilean\nProbaldia: Irailak 21\nIkastaroaren hasiera: Urriak 5\nIzena emateko epea: Urriaren 1ra arte\nPSIKOMOTRIZITATEA (2019an jaiotako umeentzat)\nNori zuzendua: 2019an jaiotakoak\nNoiz: asteazkena 17:15-18:15\nPrezioa: 35 € hilean\nProbaldia: Irailak 22\nIkastaroaren hasiera: Urriak 6\nPSIKOMOTRIZITATEA (2020an jaiotako umeentzat)\nNoiz: asteazkena 16:00-17:00\nGorputz-mugimenduaren eta dantzaren bitartez emozioak eta gorputz-adierazpena lantzeko umeentzako tailerra.\nEmozioak identifikatu, ulertu, adierazi eta erregulatzeko.\nSentipenak gorputzaren bidez adierazteko.\nGorputz-kontzientzia eta koordinazioa garatzeko.\nGorputzarekin eta harremanekin gozatzeko\nGidaria: Uxue Pascual Esnaola\nNori zuzendua: 5-9 urte bitarteko umeei\nNoiz: astelehena 17:15-18:15\nProbaldia: Irailak 20\nDantza Mugimendu Terapian oinarritutako tailerra.\nGorputzean jarriko dugu arreta, gure sentsazioekin eta sentipenekin konektatuz eta adieraziz, mugimendu askearekin behar ez dugun hori askatuz eta barne indarra berreskuratuz.\nGorputza entzuten ikasiko dugu, era horretan barne-hersturak gutxitzen dira, behar dugun hori azkarrago identifikatzen baitugu.\nArreta gorputzera bideratzean pentsamenduak lasaitu egingo dira, momentuko egoerarekin gehiago konektatuz.\nEguneroko tentsioak dantzaren bitartez askatzean energia bere onera bueltatzea ahalbidetuko dugu.\nGure emozio, sentipen eta senari sormenezko bidea ematean, emozio mingarriak eraldatu eta atseginak areagotu egingo dira.\nMugimendu askearen plazera norbanakoak daki zeinen ederra den! Hitzekin azalezina!”\nNoiz: astelehena 18:30-20:00\nIzena emateko epea: Urriaren 1era arte\nGURASO ESKOLA (0-1 urte)\nSaio hauetan gurasoek aukera izango dute haurrak ekintzan behatzeko . Jolasak, mugimenduak, harremanak eta kalitatezko zaintzak izango dira protagonista.\nMomentuan bertan edo egunerokotasunean sortzen diren egoerak partekatzeko eta hausnartzeko aukera ere eskaintzen da.\nHaurra bere osotasunean hazten ikusteko aukera paregabea.\nGidaria: Goizane Atxaga Castillo\nNori zuzenduta: 0-1 urteko umeen gurasoentzat\nOrdutegia: astearteetan, bi astetik behin, 15:30-17:00 edo 17:15-18:45\nHasiera: urriak 5\nIzen ematea: urriaren 1era arte\nGURASO ESKOLA (1-3 urte)\nNori zuzenduta: 1-3 urteko umeen gurasoentzat\nBARATZA TAILERRA (6-8 urteko umeentzat)\nBaratza sortuko dugu,eta jaten ditugun fruituen, barazkien eta lekarien bizi-zikloen bidelagun izango gara. Lurra landu, zaindu eta gozatuko dugu, elkarlanean tresna desberdinak erabiltzen ikasiz. Hazitokia, zuhaitz eta zuhaixken mintegia, barazki eta lekarientzako lursaila eta sendabelar eta lorategia prestatuko ditugu\nGidaria: Miren Alkorta Idiakez\nNori zuzenduta: 6-8 urteko umeentzat\nOrdutegia: asteazkenetan 17:15-18:45\nBARATZA TAILERRA (9-12 urteko umeentzat)\nNori zuzenduta: 9-12 urteko umeentzat\nOrdutegia: astelehenetan 17:15-18:45\nBASOTIK (6-8 urteko umeentzat)\nBasoa entzuten ikasiko dugu,basoa begiratzen,ukitzen,ibiltzen,zaintzen… gozatzen… BASO IZATEN IKASIKO DUGU. Elkarlanerako eta barne lanketarako momentuak sortuz eta uztartuz basoko izakiekin gure hartuemanetan sakontzen joango gara.\nEkintza anitzak egingo ditugu:\n– Zentzumenak esnatzeko ekintzak\n– Gorputz-adierazpena eta adierazpen emozionalak sorkuntza modu desberdinen bidez gauzatzeko ekintzak\n– Tresnak erabiltzen ikasteko ekintzak\n– Basoak eskaintzen digunarekin eraikuntzak egiten ikasteko ekintzak\n– Superbibentziarako teknikak ikasteko ekintzak\n– Landare eta fruitu jangarrien ezagutza eta erabilera ikasteko ekintzak\n– Zuhaitz eta zuhaixkak ezagutzeko ekintzak\n– Zuhaitz eta zuhaixken mintegiko lanak ikasteko ekintzak\n– Zuhaitz eta zuhaixken landaketak\n– Animalien arrastoak ezagutzeko ekintzak\nOrdutegia: astearteetan 17:15-18:45\nBASOTIK (9-12 urteko umeentzat)\nProbaldia: Irailak 23\nHasiera: urriak 7\nIbili, igeri egin, margotu, dantzatu…egiten dugun edozein ariketa meditazio aktibo mota bat izan daiteke. Betetzen ari garen ariketan burua, gorputza, emozioa, izaera (“espiritua”) integratzen baditugu, eta zentzumen eta pentsamendua momentu zehatz horretan jarri.\nMeditazioak gure buruko zarataz konsziente egiten lagunduko digu, apurka-apurka berau ixiltzen, momentu presentean kokatzeko eta mugimenduaz eraldaketa gure bizitzara eramateko.\nGidaria: Ane Olaizola Zubizarreta\nNori zuzenduta: Helduentzat\nOrdutegia: asteazkenetan 18:30-20:00\nSaio hauetan, musika eta gorputz-adierazpena landuko da era ludikoan eta haurraren garapenaren baitan. Haurren adierazpen musikaleko, motrizeko eta sormeneko ahalmen guztiak garatuko dira. Jarduera guztiak ikasleek musika beraien gorputzean sentitzera daude bideratuak, haren bitartez adierazten ikas dezaten, inguruan dituzten soinuak erabiliz, dantza, keinuak, gorputza instrumentu bezala, musika instrumentuak, ahotsa, irudiak, plastika eta koloreak.\nGidaria: Yanel Romero Soto\nNori zuzenduta: 3-6 urte bitarteko umeak\nOrdutegia: osteguna 17:15-18:15\nTailer honetan, haurrei gehien gustatzen zaien musikarekin gozatzeko, ezagutzeko, sortzeko eta ikasteko jarduera ezberdinak eskainiko ditugu . Hurrengo hauek dira: Body Percusion, Musika Taldeak (gitarra, bateria eta baxua besteak beste), Dj eta Informatika Musikala.\nNori zuzenduta: 7-12 urte bitarteko umeak\nOrdutegia: osteguna 18:30-19:30\nERDITZE ONDORENGO OSATZE ARIKETAK ETA 0-1 HAURRENTZAT GUNEA\nUmetxoa goxatzeko gunea masaje, luzapen, jolas eta kantutxoekin.\nZure gorputza landuko duzu yoga eta pilateseko ariketekin nahiz hipopresiboekin: bizkarra, faja, zoru pelbikoa.\nNoiz: astelehena 11:45-13:00\nPrezioa: 90 € (8 saioak)\nMaiztasuna: Ordu eta laurdeneko 8 saio izango dira\nIkastaroaren hasiera: Urtarrilak 10


Palinges - Wikipedia, entziklopedia askea.\nPaul LORTON (2014-2020)\n46° 33′ 15″ N, 4° 13′ 11″ E / 46.554166666667°N,4.2197222222222°E / 46.554166666667; 4.2197222222222Koordenatuak: 46° 33′ 15″ N, 4° 13′ 11″ E / 46.554166666667°N,4.2197222222222°E / 46.554166666667; 4.2197222222222\nOudry, Génelard, Saint-Aubin-en-Charollais, Saint-Bonnet-de-Vieille-Vigne eta Saint-Vincent-Bragny\nPalinges Frantziako udalerria da, Saône-et-Loire departamenduan dagoena, Borgoina-Franche-Comté eskualdean. 2013an 1.504 biztanle zituen.\n2007an Palinges udalerrian erroldatutako biztanleak 1.504 ziren. Familiak 629 ziren, horien artean 170 pertsona bakarrekoak ziren (87 bakarrik bizi ziren gizonak eta 83 bakarrik bizi ziren emakumeak), 229 seme-alabarik gabeko familiak ziren, 206 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 783 etxebizitza zeuden, 636 familiaren etxebizitza nagusia ziren, 72 bigarren erresidentzia ziren eta 76 hutsik zeuden. 675 etxeak ziren eta 106 apartamentuak ziren. 636 etxebizitza nagusietatik 445 bere jabearen bizilekua ziren, 180 alokairuan okupaturik zeuden eta 11 doan lagata zeuden; 8 etxek gela bat zuten, 37 etxek bi zituzten, 135 etxek hiru zituzten, 213 etxek lau zituzten eta 244 etxek bost zituzten. 465 etxek euren parking plaza propioa zuten azpian. 277 etxetan ibilgailu bat zegoen eta 271 etxetan bat baino gehiago zituzten.\nPalinges udalerriko biztanleria-piramidea 2009an .\n2007an lan egiteko adina zuten pertsonak 924 ziren, horien artean 672 aktiboak ziren eta 252 inaktiboak ziren. 672 pertsona aktiboetatik 596 lanean zeuden (342 gizon eta 254 emakume) eta 75 langabezian zeuden (27 gizon eta 48 emakume). 252 pertsona inaktiboetatik 99 erretiraturik zeuden, 59 ikasten zeuden eta 94 "bestelako inaktibo" gisa sailkaturik zeuden.\n2009an Palinges udalerrian 667 unitate fiskal zeuden, 1.569,5 pertsonek osaturik. Pertsona bakoitzeko diru-sarrera fiskalaren mediana urteko 15.667 euro zen.\n2007an zeuden 57 komertzioetatik, 1 janari enpresa zen, 9 bestelako produktu industrialen fabrikazioko enpresak ziren, 7 eraikuntza enpresak ziren, 15 ibilgailuen saltze eta konpontze enpresak ziren, 5 garraio enpresak ziren, 3 ostalaritza eta jatetxe enpresak ziren, 1 finantziazio enpresa zen, 2 higiezinen enpresak ziren, 3 zerbitzu enpresak ziren, 5 administrazio publikoko enpresak ziren eta 6 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 16 zerbitzu publikoetatik, 1 jendarmeria zen, 1 posta bulegoa, 1 banku bulegoa, 2 ibilgailuen konpontzeko eta nekazaritza tresnetako lantokiak, 1 margolaria, 1 zurgina, 2 iturginak, 3 argiketariak, 2 ile apaindegiak, 1 albaitaria eta 1 jatetxe.\n2000. urtean Palinges udalerrian 45 nekazaritza-ustiategi zeuden, 2.548 hektarea erabiltzen.\nWikimedia Commonsen badira fitxategi gehiago, gai hau dutenak: Palinges\nOrriaren azken aldaketa: 6 martxoa 2019, 11:50.


Aukeren langak : Oarsoaldeko Hitza\nMartin Puchet Anyul ekonomialari uruguaiarraren hitzetan, «munduan ongi kokatzeko ezberdin egiten gaituena defendatzea da funtsa».\nGarai batean ezagutza, sinesmenak eta mundu ikuskera ahoz ematen zen jakitera. Geroago etorri zen garrantzitsu jotzen zena idatziz jasotzeko eta biltzeko premia. Baina, jakina, hizkuntza idatzia gutxi batzuen esku zegoen eta haiek erabakitzen zuten zer idatzi eta iraunarazi; horra guretzat lehenbiziko langa.\nIlustrazioak eta hezkuntzaren demokratizazioak idatzizkoa eta idazteko aukera denen eskura jarri zuen arren, gure hizkuntza eta pentsamenduaren jarraipenarentzat bigarren langa etorri zen. Izan ere, hizkuntza idatzia, gurean, inguruan genituen erdaretan ematen zen; gazteleraz hegoaldean eta frantsesez iparraldean. Geroztik arrasto horretan jarraitu du, oro har, gure hezkuntzaren eta jakintzaren transmisioaren bideak.\nLehengo astean gure ikastetxera Gaztea-ko Oihan Vega etorri zen musikaren inguruko hitzaldi bat ematera ikasleei. Gaztearen helburu nagusia omen da gaztetxoak irrati-talde horri lotuta geratzeko gazteentzako programa erakargarri bat egitea, eta, horretarako, nonbait, kalkulua egina dute entzule kopurua apaldu gabe, euskarazko zenbat musika eman daitekeen. Estrategia hori euskarazko taldeentzat ere ona omen da, euskal musikara hurbilduko ez liratekeenentzat amua baita erdaretan egindakoa. Hori horrela, ikasle bati galdetu nion ea haren ustez zergatik kantatzen zuten hainbeste musikari euskaldunek gazteleraz eta ingelesez; nik pentsatzen nuela hizkuntza horietan ekoizpena lehendik ere nahikoa handia zela. Badakizue zer erantzun zidan? Bada, euskara hutsean egiten zuen taldea ez zela erakargarria; hau da, euskal musikariek beste hizkuntzetan kantatzen dute, ez erdaldunek entzun ditzaten, baizik eta euskaldunen artean aski balio badutela erakusteko. Horra, beraz, gure hizkuntzarentzat eta ekoizpenarentzat hirugarren langa: prestigioarena, eta, ondorioz, komunikabideek horretan duten erantzukizuna. Izan ere, guk egiten ditugun kultura aukeraketak ez dira gehienetan ausazkoak izaten.\nIkasturte bukaera ailegatu da, eta bukaera honetan erabakiak hartu behar izaten dira heldu den ikasturteari begira. Hori ez da beti erraza izaten, zeri begiratzen zaion bide bat ala bestea aukeratuko baitugu. Testuinguru horretan estu eta larri ditugu duela aste batzuk Erkidegoan eta Nafarroan selektibitatea egin zutenak bezala, Iparraldean aste honetan baxoa egin dutenak. Aurten ere salatu dute Etxepare Lizeoko ikasleek euskarak Ipar Euskal Herriko unibertsitateetako sarrera proban duen presentzia eskasa, eta horrek nola eragiten dien azterketa egitean. Horren harira, joan den astean Berria-n artikulu bat argitaratu zen azalduz azterketa beraren zailtasunez gain, euskaraz ikasten jarraitu nahi dutenek Hegoaldeko unibertsitateetan sartzeko ez dutela inolako erraztasunik: «Iparraldeko ikasleak Europako beste edozein herrialdetakoak bezalakoak dira legediaren arabera». Laugarren langa dugu, hortaz, administrazioen bidez legeak ezartzen duena, eta berriz ere, ikasleen aukeran eragin zuzena izango duena.\nMaiz pentsatzen dugu aukerak egiten ditugunean askatasun osoz egiten ditugula, erabat guk geuk eginak direla, baina ustez libreki aukeratzen duguna maiz baldintzatua izaten da. Aipatutako langa horiek ikusezin bilakatu dira; gure helburuak lortzeko, hau da, munduan herri bezala kokatzeko, aukera horietan nola eragin aztertzea premiazko gaia da. Gogoan izan dezagun non dugun iparra.


PILOTARIAK KILOMETROAK DENDAN | Kilometroak\nUrtarrilaren 31 gogoan hartu beharreko data genuen, eta dagoeneko heltzear dugu. Duela aste batzuk Kilometroak dendako arduradunek hainbat sorpresa iragarri zituzten, eta tantaz tanta, xehetasun guztiak argitzen joan dira. Hala, dagoeneko jakitun gara ostiraleko bisitak lotura estua duela esku-pilotarekin. Horregatik, ostiralean ere pilota eskuan eta leloa ahoan ibiliko gara, lau pilotari entzutetsu bidelagun ditugula.\nZehazki esateko, ekitaldia ostiralean izango da, arratsaldeko 17:30ean, Kilometroak dendaren aurrealdean. Bertan, lau pilotari hauen bisitaz gozatzeko aukera izango dugu: Ander Imaz, Iñaki Artola, Anne Maiza eta Iker Irribarria.\nZubimusu ikastolako ikasleek ere badakite pilotariak etortzekoak direla, eta ongi baino hobeto ikertu dituzte haien biografia nahiz pasadizorik esanguratsuenak. Horien harira, hainbat galdera prestatu dituzte. Hala, gela bakoitzeko bi ordezkari aukeratuko dira mahai-inguru batean parte hartu eta pilotariei galderak egiteko.\nHorrez gain, zozketak ere izango dira. Batetik, pilotariek sinatutako bi kamiseta zozkatuko dira, urtarrilean zehar dendan 20 eurotik gorako erosketak egin dituzten erosleen artean. Bestetik, berriz, pilotariek sinatutako bi pilota ere zozkatuko dira, ekitaldira bertaratutako 16 urtez azpiko ume eta gaztetxoen artean.\nEa ba pilotariak ere Korri, punpa, ttak egiten jartzen ditugun!


Filologoak, soziolinguistak, irakasleak, teknikariak... eta beste piztia batzuk\nFilologo gehien dituen nazio batekoak gara. Etxe bakoitzean soziolinguista bat dugu, armairu barruan. Gure barnemuinean euskara irakasle bat aurkitu izan dugu sarri; edo euskara teknikari bat.\nEduardo Apodakak Euskaltasuna Hiritik hitzaldia eman du, aurten, Euskal Soziolinguistikaren jardunaldietan. Ni ideia horrekin geratu naiz. Hona aipamena (Berria egunkaritik hartuta):\n«Aldi berean gara denok, euskaldun garen aldetik eta, neurri batean edo bestean, euskaraz bizi garen aldetik, euskararen subjektuak. (...) Baina aspalditik sortu ziren euskal subjektu horren gainean lan egiten zuten batzuk, objektibatu egin zutenak. Eta hemen gauden gehienok, alde batetik edo bestetik, subjektu hori objektibatu egiten dugu; neurtu, pisatu, ireki, analizatu, ikertu, aztertu». Objektibatzea ez da gaur egun adituen kontu soila, «euskaldun guztiena baizik», Apodakaren ustez. «Euskaldunak euskaraz bizi nahi badu, bere burua aztertuz bizi behar du. Bere buruaren objektu izan behar du subjektu izan ahal izateko. Euskara bizi behar du euskaraz bizitzeko».\nKondenatuak gaude. Halabeharrez eta ezinbestez. Gure barneko filologo, soziolinguista, euskara irakasle eta euskara teknikari horiekin bizitzen ikasi behar dugu, haiek gabe ezin baikara bizi.\nEduardo Apodakak ipuintxo bat kontatu zuen. Kontatu zuen inoiz bazela euskal mundu oso bat: bizi eta osoa. Hor bizi zen jendea euskaraz eta bakarrik euskaraz bizi zen. Bertan ez zuten «euskara» hitza erabiltzen. Ezta «euskaldun» hitza ere. Zertarako? Ez zuen zentzurik. Denak ziren euskaldunak. Euskara ez zen objektua, ezta subjektua ere... izatekotan, mundu horren matrizea zen euskara. Euskara atmosfera zen.\nBeñat Sarasolaren poema hau gogorarazi zidan:\nUrruneko hizkuntza batean\n«zuhaitz» hitzak tristezia esan nahi du\n«tristezia» hitzak loria\n«kuku» esaten zaio epaitzeari\n«epaitu» da hemen ikusi deitzen diogun hori\n«ikusi» diotenean sorgindu esan gura dute\n«sorgindu» diotenean laboratu\n«laboratu» entzuten baduzu sinetsi uler ezazu\n«sinetsi» entzutean baloi\n«baloi» entzunda gizen\n«gizen» erabiltzen dute exodoaren ordez\n«exodoa» da beraientzat\nguk denbora neurtzeko erabiltzen dugun gailua\nBaina han ez dute epailearen aurrean\nhizkuntza horretan hitz egiteko batere oztoporik\nurruneko lurralde hartan ez dituzu «diglosia»\nedo «normalizazioa» bezalako hitzak entzungo\nez dituzte euren hizkuntzaren aldeko\njaialdi erraldoiak antolatzen\nhan ez dago inor hizkuntza horren alde\nez dituzte irrati eta egunkariak zigilatzen\nUrruneko hizkuntza hartan\n«hizkuntza» hitzak hizkuntza esan nahi du.\nPosted by allartean at 07:34 0 comments\nZeintzuk hizkuntza ikasi behar dituzte gure seme-alabek?\nAsmoak eta susmoak\n2010an, EAEn Hizkuntza Marko Hirueleduna abian jartzeko asmoa azaldu zuen Eusko Jaurlaritzak. Gaztelera, euskara eta atzerriko hizkuntza bat ardatz hartuta, hirurak irakasgai izateaz aparte, irakasbide ere izatea zen asmoa: gutxienez 5 orduz astean.\nAsmoak susmoak sortu zituen, eta "eraso" moduan ulertu. A eta B ereduen emaitzak ikusita, euskara ahultzeko estrategia gisa ikusi zuten askok.\nHoni guztiari buruz Maier Ugartemendiak lan interesgarria idatzi du BAT aldizkarian. Testua hemen eskuratu daiteke.\nOndo esanak eta ondo eginak\nIkastolen Elkarteak beren Hizkuntz Proiektua argitaratu zuen 2009. urtean. Ez da teoria hutsa. Hainbat eta hainbat urteetako gogoetaren eta esperientziaren emaitza da.\nEuskara da oinarria eta ardatza; baina gainontzeko hizkuntzak ere kontuan hartzen ditu, eta helburuak zehaztu:\nEuskara zein beste hizkuntza ofizialerako (gaztelera/frantsesa), DBHren amaieran, erabiltzaile independentearen B2 maila lortzea da helburu.\nIngeleserako, nazioarteko "lingua franca" izaerari erantzunez, erabiltzaile independentearen B1 maila lortu nahi da.\nMugaz bestaldeko euskal komunitatean, beste hizkuntzarako (frantsesa/gaztelania) oinarrizko erabiltzailean A2 mila lortu nahi da.\nIngelesa 4 urtetik aurrera sartzen da kurrikuluan, gaztelera Lehen Hezkuntzan eta frantsesa Derrigorrezko Bigarren Hizkuntzan. DBHn ikasgai bat ingelesez ematen dute.\nLiburu osoa hemen dago.\nEuropako Batzordeak, 2008an, lantalde bat osatu zuen, Europako eleaniztasunaren inguruan gogoeta egiteko. Amin Maalouf idazlea izan zen taldeburua. Txosten labur batean gogoetaren ondorioak bildu zituzten: "Un reto provechoso. Cómo la multiplicidad de lenguas podría contribuir a la consolidación de Europa". Oso-oso labur esanda, honako hau proposatu zuten:\nEuropear Batasuneko bi herriren arteko harremanak euren hizkuntzetan izan behar dira, eta ez hirugarren hizkuntza batean\nHorretarako Europear Batasunak kontzeptu berria zabaldu behar da: norberaren hizkuntza adoptatua.\nArgi eta garbi azaltzen dute, norberaren hizkuntza adoptatua ez litzatekeela atzerriko bigarren hizkuntza izan beharko. Bi hautu egin beharra ikusten dute: batetik nazioarteko komunikaziorako baligarria izango den hizkuntza (gure artean, ziur aski, ingelesa), eta bestetik hizkuntza adoptatua. Bigarren ama-hizkuntza izatea nahi lukete: hizkuntza ondo ikasia, erabili ere sarri erabilia, herri horren kultura ezagutu, lotura afektiboak... Adopziozko hiztun horiek bi herrien arteko bitartekariak lirateke.\nEsan gabe doa, hizkuntza txikiek ere hizkuntza adoptatuak izateko aukera izan beharko lukete.\nAmetsak beharrezkoak dira.\nPosted by allartean at 10:14 0 comments\nLabels: eleaniztasuna, ereduak, hezkuntza\nEuskara, hau janaria!\nAdituen esanetan, bi dira euskararen aldeko kanpainen akats nagusiak: komunikazio deprekatiboa eta diskurtso identitarioa. Deprekazioa figura erretorikoa da, desioa eskari edota erregu bidez adierazten duena. Ez da estrategia egokia publizitatean. Diskurtso identitarioa ere ez da egokia: baztertzailea omen da, biztanle askoren espektatibak kontuan hartzen ez dituelako.\n1991. urtean, Bizkaia, Gipuzkoa eta Nafarroako hainbat udalek Euskara, hau janaria! kanpaina antolatu zuten, elikadura-kanpaia baten antzera antolatua. Lehen urratsa haurraren elikaduran oinarritu zen, eta bi mezu baliatu zituen: "Eman zeurea" guraso euskaldunei zuzendua eta "Dales lo que no tienes" erdaldunei zuzendua. Irudi batean amak haurrari titia ematen zion eta hurrengoan aitak biberoia. Bigarren urratsak gurasoak hartu zituen kontuan: "Zeuk hartu" esan zien guraso euskaldunei eta "Tómatelo tú" guraso erdaldunei. Gurasoentzako euskara-eskolak ere antolatu zituzten.\nKomunikazio deprekatiboa? Ziur aski. Diskurtso identitarioa? Baliteke.\nHogei urte igaro diren arren, oraindik ere erreferentziazko kanpaina bat iruditzen zait.\nPosted by allartean at 13:38 2 comments\nLabels: kanpainak, komunikazioa\nAurreko post batean idatzi bezala, hiru estrategia aipatzen zituen Mario Zubiagak: boterea, eragina eta identitatea. Izenak ere iradoki zituen: aitaren etxea da botere-estrategia; amaren sua da herrigintza.\nArtzek, Oihana Auhenka diska-liburuan, honela idatzi zuen.\naitak oihanetik egurra ekarri\netxeko sua, amak,\namak zaindu ohi zuen\nbai eta, batez ere,\nlurrekoa bezala zerukoa.\nama ohi zen suaren apez!\namak sua zaindu...\neta ama, aitak.\nPosted by allartean at 06:31 0 comments\nLabels: Artze, herrigintza, poesia\nFilologoak, soziolinguistak, irakasleak, teknikari...\nZeintzuk hizkuntza ikasi behar dituzte gure seme-a...


Munduko merkataritza hitzarmenik handiena itxi dute Afrikan | El Correo\nZurekinMunduko merkataritza hitzarmenik handiena itxi dute Afrikan\nMunduko merkataritza hitzarmenik handiena itxi dute Afrikan\nKontinenteko 55 herrialdeetatik 52k sinatu dute AfCFTA merkataritza batasunerako ituna\nUNAI SARRIUGARTE Sábado, 1 junio 2019, 21:36\nMunduko merkataritza hitzarmenik handiena itxi dute Afrikan. Atzo indarrean sartu zen merkataritza batasunerako ituna Afrikako 55 herrialdeetatik 52k sinatu eta 23k berretsi dute. Nigeria, Benin eta Eritrea geratu dira akordiotik kanpo. ABren agendak epe luzera hiru herrialde hauek hitzarmenera batuko direla aurreikusten du.\nAfrikak urrats handiak ditu emateko oraindik materia honen inguruan. Izan ere, iaz AfCFTA ituna sinatu zuten 52 herrialdeetatik oraingoz 23k baino ez ez dute berretsi. Munduko merkaturik handiena izatera deitua dago: 1.200 milioi herritar izango ditu, 3 bilioi euroko Barne Produktu Gordina izatera iritsiz.\nMerkataritza itun honek Afrikan ondasunen eta zerbitzuen merkatu batasuna sortzea izango du helburu. Era berean, aduana batasun bat sortuz. Aduana batasun honen bitartez, zirkulazio librea izango dute kapitalek eta herritarrek herrialde sinatzaileen artean.\nABko kideek 2012an jarri zuten abian merkatu batasunaren proiektua. Hiru urte eta zortzi negoziazio erronda behar izan dira merkatu bakarra martxan ikusteko. Pasa den urtean Kigalin (Ruanda) sinatutako hitzarmena indarrean sartzeko baldintzak honelaxe zioen: 52 estatuetatik gutxienez 22k proiektua berrestea.\nAipatu dugunez atzo, maiatzak 30, sartu zen indarrean akordioa etauztailaren 7an ituna berretsi duten herrialdeetako gobernuburu eta estatuburuek goi bilera bat egingo dute. Ituna indarrean jarri eta geroko lehenengo bilera.\nHitzarmen onek hainbat onura ekarriko ditu kontinentean: batetik, merkatu batasunarekin herrialdeek muga zergak ezabatuko dituzte euren arteko salerosketetarako produktuen %90entzat; bestetik, egitasmoak eskala handiko inbertsioak erakarriko ditu, eta bertako ekonomien produktibitatea handituko du.\nABk merkatu batasuna sortu du beharrizan handia ikusten duelako Afrikako barneko merkataritza sustatzeko. Kontinenteko herrialdeen arteko merkataritza Afrikaren merkataritza fluxuen %18 baino ez da. Kopuru oso ahula beste kontinente batzuetako barne merkataritzaren fluxuekin alderatuz gero: Asian, %59koa da, Europan, berriz, %69koa. Itunari esker, Afrikako barne merkataritza %52 handitzea aurreikusten du ABk 2022rako.\nHainbat jarduera izango dira ekainean Arabako parke naturaletan UEMAK, Udalerri Euskaldunen Mankomunitateak, Iñaki Arregi ikerketa beka sortu du


Noticias de Eibarko Udala - Deia\nAzaroaren 20tik abenduaren 16ra\nHondakinak modu sortzailean berrerabiltzea sustatzeko.tailerrak egongo dira Eibarren\nDeia.eus | Eibar\t2021-11-08\tHondakinak Prebenitzeko Europako Astea dela eta, Eibarko Udalak hondakinak modu sortzailean berrerabiltzea sustatzeko tailer ziklo bat jarriko du martxan. 'Berrerabili eta berrasmatu' izeneko ekimen hau azaroaren 20tik abenduaren 16ra bitartean ospatuko da, eta parte hartzeko izena emateko epea\nEibarko alkateak 2022ko udal zergak izoztu nahi ditu\nDeia.eus | Ermua\t2021-08-30\tKoronabirusaren pandemiak gizartean eragindako kalte ekonomikoak kontuan izanda, Eibarko alkate Jon Iraolak datorren ekitaldirako udal zergak izozteko proposamena egin die oposizioaren talde politikoei. Jon Iraolaren hitzetan, “bizi dugun egoera ekonomikoaren aurrean erantzukizunez\nErdigunea Mekola eta Arratebiderekin lotzeko\nEibarko Udalak 56.000 euro bideratuko ditu bi igogailu publiko eraikitzeko\nDeia.eus\t2021-01-05\tEIBAR. Eibarko Udalak beste aurrerapauso bat eman du erdigunea Mekola eta Arratebiderekin lotuko dituen bi igogailu publikoak eraikitzeko. 56.000 euroko aurrekontua izango du, eta dagoeneko lizitaziora atera du proiektua idaztea. Adjudikaziodunak 17 aste izango ditu egitasmoa idazteko.\nEtxez etxeko salmenta sustatzeko plataforma abiaraziko du Eibarko Udalak\nDeia.eus\t2020-12-27\tEIBAR. Koronabirusaren pandemiak eragindako krisialdiak merkataritza eta ostalaritzako sektoreetan egindako kalte ekonomikoak gutxitzeko asmoz, Eibarko Udalak plataforma berri bat jarriko du martxan. Plataforma horren bidez, herriko establezimenduetan online erosketak egin ahal izango dira, eta\nBere 150. urteurrenean\nEibarko dendak Ignacio Zuloagaren koadroak jasoko dituzte abenduan\nDeia.eus\t2020-09-06\tEIBAR. Orain dela 150 urte, goi-mailako margolaria izan den Ignacio Zuloaga jaio zen Eibarren. Hori dela eta, hain esanguratsua den data hau ospatzeko, Eibarko 27 dendetan omenaldi bat egingo zaio abenduan, saltokietako erakusleihoetan bere margolanak jarriz. Herriko 27 dendak hartuko dute parte\nGarapen Ekonomikorako Sailaren neurria\nEibarko Udalak 20.000 euro bideratuko ditu herriko enplegu-jarduera sustatzeko\nDeia.eus\t2020-09-06\tEIBAR. Eibarko Udalaren Garapen Ekonomikorako Sailak 20.000 euroko aurrekontua bideratuko du herriko enpresak lekuz aldatzeko edota daukaten lokala handitu zein eguneratzeko. Programa honen helburua herriko enpresa-jarduera eta enplegu-sustapena sustatzea da. Dirulaguntza hauek\nLehenengo zatia irailean irekiko da\nUrtea amaitu baino lehen bukatuko da Azitain-Maltzaga bidegorriaren trazadura\nDeia.eus\t2020-07-26\tEIBAR. Azitain eta Maltzaga lotuko dituen bidegorriaren lanak urtea amaitu baino lehen amaituko dira. Joan den ostegunean, hilak 24, Miguel de los Toyos Eibarko alkateak, Rafaela Romero Gipuzkoako Foru Aldundiko Mugikortasuneko eta Lurralde Antolaketako foru diputatuarekin batera,\nOstegunean AP-8an izandako lur-jausia dela eta\nAirearen kalitatea neurtzeko lau aparailu jarri ditu Eibarko Udalak\nDeia.eus\t2020-02-10\tEIBAR. Pasaden ostegunean, otsailaren 6an, AP-8 autobidean gauzatu zen lur-jausiak zabortegi batean lan egiten ziharduten bi langile utzi zituen lurperatuta. Horren ondorioz, zorigaitza gertatu zen hurbileko herri eta hirietan ezinegon handia dago, horren inguruan informazio ugari eta ezberdinak


Anelkar (Antzuolako Elkartasun Taldea) – 2 orrialdea – Herrialde pobretuekin kooperatzen dugu, Antzuolarekin harremana duten pertsonen bidez\nBidezko merkataritza bultzatu dugu San Isidro azokan\nPosted on 2013/05/20 2014/05/30\nMaiatzaren 11n Bidezko Merkataritzaren Eguna izan zen eta Anelkarrek San Isidro azoka aprobetxatuz ospatu nahi izan du, artisau eta bestelako produktuen azokan postua ipiniz. Pasa den zapatuan, maiatzaren 18an, egin zen San Isidro feria Antzuolan eta denetariko postuak egon ziren…\n100 lagunetik gora, Elkartasun festan\nPosted on 2013/05/17 2014/05/29\nEguraldiak lagundu ez arren, 100 lagunek baino gehiagok parte hartu zuten pasa den zapatuan, maiatzaren 11n, Anelkarrek antolatutako Elkartasun festan. 80 bat lagun izan ziren afari solidarioan eta beste 20-30 antzuolar batu zitzaizkien ondorengo dantzaldiarako. Hala, 700 euro lortu ditugu…\nElkartasun festa dantzan, maiatzaren 11n\nAnelkarrek elkartasun festa antolatuko du datorren zapatuan, maiatzaren 11n, Antzuolan. Bertan batutako dirua Kongora eta Senegalera bidaliko da. Festa iluntzean izango da, Eskolako patioan, eta oraingoan musikarekin eta dantzarekin lotuta egongo da. Janaririk ere ez da faltako. Hala, 21.30etan afari…


Presipitazioak - HubslideToggle navigationBUSINESSEDUCATIONTECHNOLOGYTRAVELMORE TOPICSSign upSign in HomeEducationPresipitazioak of 7Presipitazioak AitanaetaAndreaPublished on: Mar 4, 2016\nEducation Travel Business Transcripts - Presipitazioak\nPRESIPITAZIOAK Alde onak eta alde txarrak\nELURRA

Alde onak:

Jolastu ahal dugu harekin: elur-gerrak egiten.

Kirola egitea gustatzen balitzaizu, snow edo eski egin ahal zenuke.

Zure lagunekin eskiatzera joan ahal zara.

Paisaia aldatzen du eta nire iritziz hobetzen dio.

Hiri batzuetan, elurra egiten denean , eskolak izten dituzte.

\nELURRA

Alde txarrak:

Hotz asko egiten du. Gaixorik jarri ahal zara.

Istripu asko izan dituzte autoekin, irristatu baitira

Snow egiten edo eskiatzen erori ahal zara.

Bentiskak egon ahal dira.

Abalantzak egon ahal dira.

\nEGUZKIA

Alde onak:

Eguzkia hartu ahal duzu.

Hondartzara joan ahal zara.

Ez da desgaztatzen.

Landaretzako ona da.

\nEGUZKIA

Alde txarrak:

Bero asko egiten du.

Erre egin ahal zara.

Lurrentzako larria izan ahal da.

Lehorteak egon ahal dira.

Egarriegon ahal zara.

\nEURIA

Alde onak:

Etxean deskantzatzen geratu ahal zara.

Zure lagunekin geratu ahal zara etxean.

Irristaka zoazela klasera.

Urarekin eta putsuekin jolastu ahal duzu.

\nEURIA

Alde txarrak:

Uholdeak egon ahal dira.

Buzi ahal zara.

Gripea izan ahal duzu

Istripu bat izan ahal duzu

Related Documents


Coolify edo zure Android | tenperatura nola kontrolatu Androidea\nAndroid aplikazio harrigarriak: gaur egun, Coolify\nGaur bat baino gehiago aurkeztu nahi ditut Androiderako aplikazio harrigarria, a kontuan har litekeena Androiderako tresna harrigarria. Zure izena Hoztu, dohainik eskuragarri dugun aplikazioa Google-ren Play Store propioan, Android-erako aplikazioen denda ofizialean.\nHoztu Android-eko ikerketa eta garapen foroko kide batek garatutako aplikazioa da XDA garatzaileak, kalitatearen berme egiazkoa eta gomendatzeko aurkezpen gutun paregabea, beraz, Androiderako doako tresna honek eskain diezagukeen guztia jakin nahi baduzu, artikulu honen goiburuan erantsitako bideoan azalduko dizut ileak eta zeinuak.\nZer eskaintzen digu Coolify-k?\nHoztu, bere izenaren itzulpenak gaztelerara iradokitzen duen moduan, hitzez hitz esan nahi luke "hozten" o "freskoagoa", eta hori da benetan aplikazioak ezin hobeto egiten duen zeregina, besterik ez dena kontrolatu gure Android terminalen tenperatura, eta jaitsi, behar izanez gero, lehenetsitako edo gomendatutako balioetara funtzionamendu zuzenerako.\nAndroiderako aplikazio edo tresna sentsazional honetatik gehien gustatu zaidan funtzioetako bat aukera edo funtzio esklusiboa duela da. terminalaren kargatzean aktibatuta dago, arau orokor gisa, momentu horretan, kargatzeko unean, gure terminalek sufritzen dutenean beroketa gehiago. Aukera hau jakinarazpen barratik bertatik ikus dezakegu, gailua kargatzeko prozesuan hozten ari dela adierazten duena.\nEra berean, jakinarazpen barraren barra iraunkorra Uneoro gure terminalaren uneko tenperaturaren berri ematen digu, baita hozten ari bada edo bere tenperatura normaltzat jotzen diren balioetan badago, gure Android gailuko osagaientzako arriskurik gabe funtzionamendu zuzena egiteko.\nAplikazioa erabat automatizatuta dago eta behar bezala erabiltzeko beharrezkoa den baldintza bakarra da, bertsio bat exekutatzeaz gain Android 2.2 edo bertsio berriagoak, Bere da errotutako terminal bat dute.\nZalantzarik gabe, aplikazio interesgarriena, eta hori probatu dudan bi egun eskasetan LG G2, Asko gustatzen zait bere zeregina ezin hobeto burutzen duelako.\nArtikuluaren bide osoa: Androidea » Android aplikazioak » Android aplikazio harrigarriak: gaur egun, Coolify\nyamile esan zuen\nAplikazioa nire mugikorrean sartu nahi dut\nOnePlus One RAW formatuaren euskarriarekin, ukipen anitzeko arazoaren irtenbidearekin eta gehiagorekin eguneratzen da\nObscure-k Play Store-ra jo du Snapchat-en harira


Haurrak geure etsai – TTiKLiK!\nHasiera/Hezkuntza/Amatasuna/Haurrak geure etsai\nHandiak gara eta, beraz, nahi duguna egin dezakegu.\nHaurrari bera bakarrik lasaitzen eta loak hartzen utzi? Egin dezakegu.\nNegar egiten duenean, ez entzuteko atea itxi? Egin dezakegu.\nBere gelan bakarrik utzi, zer gertatzen zaion jakin gabe? Egin dezakegu.\nBeste zerbait ere egin dezakegu: haur batek bakarrik lo hartzea “lorpena” dela sinetsi eta geure burua horretaz konbentzitu.\nArgi dago hori guztia egin dezakegula, baita haurraren gutiziaren aurka “bataila irabazi dugula” sentituz ere, haurrak ez molestatzen ikasi behar du eta.\nBaina errealitatea apur bat konplexuagoa da. Izan ere, bakarrik dagoen haurrak ikasten duen gauza bakarra da mundua leku latza, arriskutsua eta ankerra dela, eta minez beteta dagoela. Haurrak halako batean lo hartzen duenean, ez dago inolako lorpenik. Alderantziz, haurrak une horretan etsipenaren mina ezagutzen du, egiaztatzen baitu bera negarrez, garrasika edo desesperazioz lehertzen bada ere, inor ez dela etorriko berari laguntzera, eta hobe duela negar gehiago ez egitea, bizirik iraun ahal izateko. Ikasiko du ez duela merezi laguntzarik eskatzea, jakingo baitu ezin duela inorekin kontatu, egun gutxiko jaioberria izan arren.\nEzinbestekoa da ulertzea gizakikume guztien oinarrizko premia dela etengabe beste pertsona baten gorputzarekin kontaktu fisiko eta emozionalean egotea, eta berotasuna, babesa, erritmoa, mugimendua, hurbiltasuna eta begirada behar dituztela. Haurrak horiek guztiak jasotzen ez baditu ere, behar hori ez da desagertzen. Haurrak esperientziaz daki negarrak ez diola konponbiderik ekarriko, eta, ordura arte, negarrak bakardadea, iluntasuna eta gelditasuna bakarrik ekarri dizkiola. Beraz, adimentsu jokatuz, haurrak bere beharra desplazatu egiten du, eta helduarentzat “entzungarri” den zerbait bihurtzen du. Normalean, gaixotu egiten da.\nHelduok hain gara ezjakinak, ez dugu gaixotasunean haurraren behar desplazatua ikusten. Gaixotu egin dela uste dugu, eta horrek ez duela zerikusirik “ondo lo egitea” lortu izatearekin edo, zehazkiago, haurrak jasaten dituen bakardade eta sufrimenduarekin.\nBaina, txikitan bizitako hazkuntza- eta hezkuntza-metodoek eragin ziguten mina gogoratu eta sentitzen ausartuko bagina, eskuak bihotzaren gainean jarri ahal izango bagenitu eta haurtzaroan jasandako irainak, umiliazioak eta babesgabetasuna gogoratu, ulertuko genuke hau guztia gerra emozionala baino ez dela. Onar dezagun orain handiak garela eta mendeku hartzeko beta dugula. Orain, txikitan pairatu genituen pazientziarik eza, ulertezintasuna, zorigaitza eta gorrotoa borborrean darizkigu. Orain, geure burua salbatu nahi dugu, eta lasai lo egin. Gau osoan lo egiteak heldu batentzat duen garrantzia, jaioberri baten ikuspuntutik gauak duen handitasunarekin alderatu ahal izango bailitzan.\nFamilia-terapeuta eta idazlea, Buenos Aires-ko Crianza erakundearen sortzailea\nLaura Gutman osasuna\nOparipuina: Harrizko Gaztelua\nAmatasuna eta sentimenduak


Erabaki demokratikoa proposatzen dugu Lemoizen etorkizunarentzat, arrantzaren babeserako neurriekin batera | LAB SINDIKATUA\nHerriak du hitza eta erabakia Erabaki demokratikoa proposatzen dugu Lemoizen etorkizunarentzat, arrantzaren babeserako neurriekin batera\nEusko Jaurlaritzari Lemoizko eremu horretan zer egin behar denaren erabakia herritarron eskuetan uzteko exijitzen dio LABek. Iberdrolak eragin dituen kalteak konpon ditzala, eta eremu horretako proiektu horren kudeaketa eta kontrola publikoa izan daitezela, eta kalitatezko enplegu publikoa sortuz. Agerraldi bat egin dugu gaur honetaz guztiz hitz egiteko.\nPasa den astean, Arantza Tapia Eusko Jaurlaritzako Garapen Ekonomikorako Sailburuak, AZTI arrantza laborategiko zuzendari orokorra den Rogelio Pozorekin batera, bi arrain haztegi proiektu iragarri zituzten. Bata, Mendexan kokatua, datorren urterako martxan egongo da, eta bigarrena, Lemoizko zentral nuklearra dagoen eremuan epe luzeago batean.\nHerriak determinazioz erantzun zuen ingurumena eta osasunaren alde, eta energia nuklearrak Euskal Herrian tokirik ez zuela argi geratu da urteetan zehar. Berrogehi urte hauetan zehar, herritarrok behartuta egon gara Iberdrolari zentralaren eraikitze gastuak ordaintzera, eta urte guzti hauetako aldarrikapena izan da Basordako eremu horretan, porlan puska erraldoi hori kendu eta edo euskal kostaldeak eremua berreskuratu zezala, gune natural bat sortuz, edo herritarron onurarako instalazioaren bat jartzea bertan. Instalazioa jartzea erabakiko balitz, kudeaketa eta kontrol publikokoa izan beharko lituzke, kalitatezko enplegua sortuz eta herritarrok modu demokratiko batez erabaki behar dugularik.\nArrainen haztegia aukera bat izan daiteke, eta LABek ez du horren aurka egingo, baina marra gorriak jarri nahi ditugu. Euskal herritarron onurarako izan behar du, erabakia herritarrek izango dute, zerbitzu publikoa izango da, kalitatezko enplegu publikoak sortuko ditu eta herritarron osasunarekiko eta naturarekiko errespetagarria izango da.\nBasordako lur eremua Eusko Jaurlaritzaren esku geratuko da, eta horrela izan behar du, baina euskal kostaldeari egindako kaltea erreparatzearen kostua ordaintzea exijitzen diogu Iberdrolari.\nDakigunez, itsasotik ura hartzeko dauden tomak baliagarriak dira. Proiektua martxan jartzeko lur eremua egokitzeak 18 milioitatik gora kostatuko litzateke, eta faktoria 25 miliotik gora. Kapital pribatuak interes handia omen dauka ganbak, langostinoak, rodaballoa, salmoia, arrankariak.. hazteko.\nBestalde, Eusko Jaurlaritzak arrantza sektorea bultzatu nahi badu, fokoa ez dezala oraingoz arrain haztegietan jarri. Ez dezatela arrantza hiltzen utzi, egin dezatela behar bezalako arrantza politika eta egin beharrezko inbertsioak sektorean. Eta haztegi bat jartzekotan, haztegi horren kudeaketa Euskal Herriko kofradiek egin behar dute, eta bertan hazten diren arrainak, Kantauri itsasoan galdu diren arrain espezieak berreskuratzeko izan daitezela.


Amaituta 05|10|03 • 06|01|08\nDohaintza 1 Solairua - Arte Garaikidea\nAzken hiru urteotan, hau da, 2003 eta 2005. urteen artean, Arte Eder Museoak Carmelo Ortiz de Elgearen (Vitoria-Gasteiz, 1944) zazpi lan jaso ditu dohaintzan: sei olio eta eskultura bat, denak ere tamaina handikoak eta oso esanguratsuak margolari arabarraren bilakaeran. Eskultura hori eta sei olioetatik bost artistak berak eman ditu dohaintzan, eta seigarren olioa bildumagile partikular baten eskutik heldu da. Gure bilduman modu filantropikoan sartu diren piezak aurkezten ditugu orain. Lehenago, margolariak zenbait marrazki eta olioren dohaintzak egin zituen, eta 2000. urtean emandako horietako bi ere sartu ditugu erakusketan, gai aldetik hurbil daudelako azken hauetatik.\nOso margolari aldakorra da eta bere lanetan aldaketa handiak sartzen ditu konposizio, kolore edo ehundura aldetik; gainera, beti dago zabalik estimulu deskriptibo, narratibo edo esperimentaletara, baina, hala eta guztiz ere, Ortiz de Elgea beti izan da fidela zenbait gairekiko, eta, horietatik, gehien erabili duena giza figuraren eta paisaiaren arteko elkarbizitzaren gaia izan da, edo garapen libreko espazio imajinarioak sortu ditu, paisaien ezaugarriekin. Pertsonaiak ohiko jarreretan agertzen dira, ekintza normalak egiten, eta, hala ere, ekintza arraro eta bitxiak dirudite, ematen dituzten irudien eta mundua okupatzeko duten moduaren arteko ezohiko korrelazioagatik.\nHemen aurkezten diren koadro guztietan aurkitu daitekeen gai nagusi horren bitartez, artistaren bilakaeraz gain, imajinazioz eta energiaz betetako proposamena ikusi daiteke, 1967ko Ibiltariaren tentazioak lanari esker, adibidez. Lan horrek pop artearen eragina dauka, eta Ortiz de Elgearen pinturaren oinarri den ezaugarri nagusietako bat erakusteko balio du. 1970eko Dantza, berriz, Ortiz de Elgeak 1968 eta 1973. urteen artean garatutako etaparen erakusle ona da, eta kontakizun figuratibo fantasiosoa lantzeko lehen aldi originala izan zen. Aurrerantzean, ildo horrek euskal pintura garaikidearen ziklorik interesgarrienetakoa osatu du, izan duen bilakaera konplexuarekin. Dantza lanean, proportziorik gabeko figura komikoak zatika erakusten den hondatutako paisaia batekin nahasten dira, eta horrek guztiak kolore argi-argiko mundu barregarri eta absurdua sortzen du.\nGeroagoko lan batzuk, esate baterako 1983ko Argi kontra (Korres) eta 1987ko Udazkena errekan, dramatikoagoak, ilunagoak eta barrokoagoak dira. 1992ko Santu baten momia lan ironiko baina adiskidetu eta, beharbada, lirikoaren ostean, eta Bizkaiko eraispen industrialaren eta gertakari horren ondorioz sortu ziren paisaia fantasmagorikoen benetako gertakariei buruzko 1993-1995eko Bilbo I lanaren ikuspuntu urratuaren ostean, 1983-1997ko Momien lapurra eta 1997ko La faluca lanetara heltzen gara. Bidaia da bien inspirazio iturria -oso ohiko gauza Ortiz de Elgearen pinturan, eta, horrela, lantzean behin hurbileko paisaiarekiko duen interes nagusitik aldentzen da-, eta, hain zuzen ere, Egipto da iturri nagusi hori; lan horietan, nola edo hala, zikloaren hasierako ozartasuna eta joie de vivre delakoa berreskuratzen dira.


Ardaoaren Legea - bizkaie.biz\nJan-edanak I urtea // 15. zenbakia - 2002ko abenduaren 1a\nArdaoaren Legea polemika iturri\nLegearen txostenak hainbat polemika eta eztabaida sortarazo ditu, aitagarriena, Jatorri Deituren funtzionamendu barriaz izan da. Orain arte, Jatorri Deituren Kontseilu Erregulatzaileak izan dira euren eremuetako ardaogintzaz kudeaketa eta kontrol sistemak aplikau dituenak, hau da, Kontseilu Erregulatzaileek euren arauak ezartzen izan ditue eta arauak betearazoteaz be arduratzen izan dira. Aurrerantzean, barriz, Kontseilu Erregulatzaileek arauak ezarriko ditue orain arteko moduan baina beste organo independiente bat arduratuko da arauok betearazoteaz eta kontrolaz. Ez da ahaztu behar Kontseilu Erregulatzaileak mahastien eta upeldegietako jaubeen esku dagozala eta, jakina, boterea galtzea ez da inoren gustokoa izaten.\nBestalde, Estadu mailan egindako legearen aurrean, Eusko Jaurlaritzeak lege propioa aurkeztu dau, Europako Batasunean nahiz Espainian egiten diran sektore bereko legeak aintzat hartuz. Hain zuzen zemendiaren 19an, Biasterin (Arabako Errioxan) Eusko Jaurlaritzako Gobernu Kontseilua batzartu zan Euskal Autonomia Erkidegoko Ardaoaren Lege aurreproiektua onartzeko. Legearen helburua ardaogintzea arautu eta kalidadezko ardaoen produkzinoa bultzatzea da. Onartu ondoren, proiektua Eusko Legebiltzarrera pasau da, haren tramitazinoari ekiteko. Gazteiztik jakinarazo dabenez, EAEko Ardaoaren Legea bateragarria izango da espainiakoagaz.\nAnabasea ardaogintzaren arloan?\nArdaoaren lege barriaren proiektua dala eta, azken asteotan hainbat albiste kaleratu dira. Alde batetik, urriaren 18an espainiako gobernuko Ministro Kontseiluak, estadu mailan ardaoaren produkzinoa eta merkatua araupetzen dauen legearen txostena onartu eban. Ministro Kontseilutik pasau ondoren, parlamentuko tramitea pasau beharko dau; eztabaida saioetan aitatutako legearen egokitasunaren ganeko kontuak jorratuko ditue eta egoki eretxi ezkero, aldaketak be egingo deutsiez. Lege barriak, 1970etik indarrean dagoan legea ordezkatuko dau. Hainbat ekarpen barri dakarz eta labur-labur baino ez bada be, horreek danak azaltzen ahaleginduko gara.\nLehenengo eta behin, argitu behar da ardaongintzea legeztatzen daben instituzinoak hainbat dirana, bata bestearen gainetik dagozanak hain zuzen: Estadu espainiarra Europako Ekonomia Erkidegoan sartu zanetik, Bruselako instituzinoak dira Europako estaduen nekazaritza politikea zehazten dabenak. Ondoren, Estadu desbardinetako gobernuek, Europako araudiak jarraituz, euren lege propioak ezartzen ditue. Beste alde batetik, Autonomia Erkidegoek, euren lurraldeetan kasuan kasuko legea ezartzen dabe eta, azkenik, Foru Aldundiek be euren eskariak egiten ditue. Beraz, sare instituzional honetan ez da erraza argi izpiren bat topetea. Halan da be, espainiako gobernuak eta parlamentuak aurrera daroen txostena bete beharreko erreferentzia izango da.\nLegearen txostenak lau titulu bereizten ditu. Alde batetik, mahastiaren ustiaketeari jagokon titulua; bestetik, ardaoen kalidadea eta lurralde eremuak zehazten dituan atala. Hirugarrenak, zigor araubidea ezartzen dau. Azkenik, legeak Espainiako Ardaogintza Kontseiluaren sorreraren ganeko jakingarriak dakarz.\n- Lehenengo titulua. Laborantza metodoak eta lortutako produktuen definizinoa egin ondoren, landaketea, landaketa barriak, mahastiaren ureztatzea, txaptalizazinoa eta mahastiei kendu beharrekoa araupetzen ditu.\n- Bigarren titulua. Ardaoen kalidadearen araberako izendapenak aitatzen dira. Nobedade edo barrikuntza legez, lur eremu jakin bateko ardaoen izendapena lehenengoz aintzatesten dau legeak. Ardao horreek 'Vinos de Pago' izenekoak izango dira eta kalidade mailan Jatorri Deiturea daben ardaoen gainetik egongo dira. Euren funtzionamendua, Jatorri Deiturearen antzekoa izango da eta era independientean antolatuko dira; hori guztia kontuan hartuta, Frantziako 'Grand Cru'-ak bezela, aurrerantzean posible izango da mahasti jakin batek bere izendapen propioa izatea. Izendapen horreek lortzeko legeak zenbait betebehar dakarz. Lehenengo eta behin, 'Pago' esaten jakon lurzoruan, ingurukoagaz zerikusirik ez dauen mikroklimea eta ezaugarri edafologiko propioak egotea nahitaezkoa izango da; leku horretako mahatsagaz egindako ardaoak kalidade, prezio eta errekonozimendu gorena izan behar dau izendapena lortu aurretik. Bestalde, lur eremuaren izena, merkatuan ardaoa identifiketako, gitxienez 5 urte lehenagotik erabilia izan behar da.\nBetebeharren artean, lur-eremuaren jaubeek bakarrik produzidu eta botilaratu leikie ardaoa eta upeldegia lur-eremuan edo haren inguruan egon behar da kokatuta derrigor. Ardaogile batzuk kritikau egin dabe klasifikazino hori euren ustetan 'Vinos de Pago' izeneko ardaoak klasifiketako erispideak nahiko zehaztubakoak diralako.\n- Hirugarren titulua. Zigor araubidea azaltzen da. Honeek zigor administratiboak dira legearen arabera.\n- Azkenik, laugarren tituluak, “Espainiako Ardaogintza Kontseiluaren sorrerea aitatzen dau. Organo kontsultiboa izango da eta bertan, Estaduko administrazioa, Autonomia Erkidegoak eta ardaogintzan zeresana daben ekonomia eta gizarte mailako erakundeak ordezkatuta egongo dira. Kontseilua, legea betearazoteaz arduratuko da eta, ganera, eztabaidarako foroa be izango da.


castellano euskera InicioArchivoArtículos destacadosGogoetaEkarpenakDocumentos1512: crónicaPresentaciónTiendaDistribuciónServiciosAgendaContactoHacerse socio\tInicio Nabarmena Norbanakoa udan\nFredi Paia\tTags: Fredi Paia\nUda izan da beti herritar xumearentzat maitasun, ospakizun, mota guztietako dantza eta kaosaren aroa. Horrexegatik, hain zuzen ere, izan da historikoki boteredunek guda, inbasio, konkista eta sarraskiak egiteko lehenetsi duten sasoia\nUda argiaren, bizitzaren eta gozamenaren urtaroa da gure epe laburreko pentsamoldedun gizartean. Aspaldikoa ei da udaren gurtza. Orain milaka urtetako kretarren urontzietan «uda» hitza irakur zitekeen. Bai, «u» gehi «d» gehi «a». Ni, ostera, bere beldur naiz iaztik. Eta beldur hori ere, zuhurrenek errespetu berbarekin ordezkatu ohi dutena, antzinako gauza da. Frazer eta Caro Barojaren moduko herri kulturaren ikertzaileek «ilargi uda» deitzen dioten aroaren hasiera eta amaieran, maiatz eta irailean egiten zituzten gure arbasoek naturaren arriskuen aurkako konjururik indartsuenak. Sasoi, ingelesez season, honetan soltatzen da orgoi, trumoi edo ostotsa. Orain dira galarrena, kaskagaragar eta oinazturik bortitzenak. Orain galtzen du norabidea bale, erle eta gizakiak.\nKristautasunaren aurreko gure arbasoen jakintzak behin eta berriz errepikatzen digu ez dagoela ehuneko ehunik. Zenbat eta distira handiagoa hainbat eta luzeagoa dela sortzen duen itzala. Infernua paradisuan dago, eta gazteak txosna, hondartza eta mendi bete irribarre dabiltzan bitartean, egunerokotasunaren hausturak babesgabe utzi ditu aurrera egiteko ingurukoen beharra dutenak. Funtzional sentitzeko errutinaren pelikulan gidoi zatitxoren baten desiran bizi direnak. Gu, noizbait.\nEsaerak dio gazteak taldean direla indartsu, zaharrak, berriz, bakarka. Aitzitik, badirudi gure burua hori baino aldrebesagoa dela. Eta bakarrik daudela sentitzeko jendez inguraturik egon behar dutenen antzera, etxetik lasai alde egiteko bueltan norbait egongo den ziurtasuna behar duena dago, zer egin behar duen entzun gura ez baina lurretik altxatzeko eskua luzatuko dizuna.... Eta joera orokor bat: gauzak ondo doazkigunean indibidualismora jotzen dugu, garai latzetan jendarteko babesera bezainbeste.\nUda izan da beti herritar xumearentzat maitasun, ospakizun, mota guztietako dantza eta kaosaren aroa. Horrexegatik, hain zuzen ere, izan da historikoki boteredunek guda, inbasio, konkista eta sarraskiak egiteko lehenetsi duten sasoia. Politika modernoan, gehiengoaren interesen aurkako neurriak oharkabean igarotzeko abagunea.\nBehargin guztiek pijaman lan egiten duten gurpildun oheen erresuma horietako batean harrapatu ninduen Madrileko gobernuaren murrizpen sorta berriak. Itxarongela bete lagun, ohe librerik ez, eta senitartekorik agertuz gero, etxerako lanak agintzearen truke erizain tituluak banatzeko irrikan bizi da osasungintza publikoa. Birrintze bidean, familiari begiratzen dio, ezintasun aurpegiz, bere funtzio antropologikoa bete dezan.\nBaina bakoitzak bere etxea behar zuen askatasunaren izenean. Deserosoa da malguki zaratadun begiradarekin mehatxatzen dizun gurasoari egun on esatea. Bai behintzat askatasuna telefono mugikor eta bikiniekin lotuta ulertzen dugun haur-eskola honetan.\nAdiskideok, has gaitezen buruan sartzen. Goizero, ametsak apuntatu eta gure aurreko, tarteko zein ostekoekin batzartu beharko dugu. Gure utopiak besteenekin zelan koordinatu eta sakrifikatu erabakitzeko.\n* Fredi Paia Bertsolaria


Hitanoa sustatzeko ekimena jarri dute martxan Durangaldeko Berbalagunek — Gaztezulo\nHitanoa sustatzeko ekimena jarri dute martxan Durangaldeko Berbalagunek\nHitanoa sustatzeko ekimena jarri dute martxan Durangaldeko Berbalagunek Hitanoz hitz egiten ikasi eta praktikatzeko Hiketalagun taldeak sortuko dituzte. 'Poltsikorako hitanoa' liburuxka ere argitaratu dute. https://www.gaztezulo.eus/albisteak/hitanoa-sustatzeko-ekimena-jarri-dute-martxan-durangaldeko-berbalagunek https://www.gaztezulo.eus/albisteak/hitanoa-sustatzeko-ekimena-jarri-dute-martxan-durangaldeko-berbalagunek/@@download/image/hitano berbalagun.jpeg\nHitanoz hitz egiten ikasi eta praktikatzeko Hiketalagun taldeak sortuko dituzte. 'Poltsikorako hitanoa' liburuxka ere argitaratu dute.\nDurangaldean hitanoz naturaltasunez egiten duten herritar gehienek 70 urtetik gora dituzte eta, salbuespenak salbuespen, gazteagoen artean ez dago hitanoan aritzeko ohitura handirik. Egoera ikusirik, Durangaldeko Berbalagunek eskualdeko hitanoaren erabilera sustatzeko bi egitasmo jarri dituzte abian: Hiketalagun taldeak eta Poltsikorako hitanoa liburuxka.\nHiketalagun taldea hitanoz hitz egiten ikasteko eta praktikatzeko gunea izango da. 2020ko abenduan 40 lagunek baino gehiagok eman zuten izena taldean parte hartzeko. Urtarrilean ziren hastekoak baina atzeratu egin behar izan zuten osasun egoera zela eta. Uda ondoren berriz zabalduko dute izena emateko epea. Hitanoz aritzeko taldeak sortu aurretik hilabeteko ikastaroa jasoko dute parte-hartzaileek. Ikastaroa zein taldearen jarduna doakoa izango da.\nHonetaz gain, Poltsikorako hitanoa liburuxka kaleratu dute, Hiketalagun taldeen osagarri. Durangaldeko hitanoan berba egiteko beharrezko azalpen guztiak ageri dira bertan: noiz eta nola erabili, aditz-taulak… Formatu digitalean ere eskura daiteke. Liburuxka osatzeko eta ikastaroa emateko, hitanoak izandako hiztun-galerarekin kezkatuta dauden iurretar batzuen laguntza jaso dute.\nEgitasmoa biribiltzeko, Berbalagun egitasmoak, Iurretako jai batzordearekin batera, bertso-saioa antolatu du ekainaren 20an Iurretako plazan, 18:00etan. Unai Iturriaga, Miren Amuriza, Eli Pagola eta Eneko Abasolo “Abarkas” hiketan ariko dira, eta gai-jartzailea Maite Berriozabal izango da.\nDurangaldean egin den bezala, AEKren Praktikatu zerbitzuko kideek Hiketalagun programak abiatzen jarraituko dutela iragarri dute. Programa martxan jarri edo hitano liburuxka bat argitaratzeko interesa izanez gero, eurekin harremanetan jartzeko deia egin dute.


Ekogunea, Kutxa Gizarte Ekintza Zer gara Ziurtagiriak\nZer gara: Ziurtagiriak\nKutxa Ekogunean, Hizkuntza eta Kultura Aniztasuna lan lerroetako bat izanik, guretzat ezinbestekoa da beste gaietan bezala kalitate ziurtagiriak baliatzea. Horregatik, Bai Euskarari Ziurtagiria lortzeko bidea abiatu eta lortu dugu, Bai Euskarari Ziurtagiriak egokitzen duen 'Zerbitzua euskaraz eta lana' maila eskuratuz\nERAIKUNTZA JASANGARRIKO ZIURTAGIRIAK\nKutxa Ekogunean ezinbestekotzat jotzen dugu Jasangarritasunaren Parke batek bere oinarriak ekintza jasangarrietan ondo finkatuta izatea. Hau da, produktu eta diseinu, eraikitze, gauzatze eta mantenu prozesuak, ondo baloratuta eta justifikatuta egotea, ingurumen inpaktuak gutxitzeko eta irtenbide jasangarriak gizarteratzea indartzeko helburuarekin.\nHelburu hauek lortzeko jarraitzen ari garen eraikuntza jasangarriko ziurtagiriak hauek dira: IHOBE, BREEAM eta SITES.\nEraikuntza jasangarriari buruzko gida berria IHOBErekin\nKutxa Ekoguneak eraikuntza jasangarriaren gida osatzen parte hartu du, IHOBErekin elkarlanean.\nBREEAM ziurtagiria (Building Research Establishment’s Environmental Assessment Method)\nEraikuntza jasangarrirako ebaluaketa eta egiaztapen metodoa da. Metodologia honen bidez, eraikinek ingurumenarekiko duten inpaktua aztertzen da, inpaktu sozial, ekonomiko eta ingurumenarekin lotutako 10 mailatan banatuta.\nLurren diseinu jasangarriaren, eraikitze eta mota guztietako paisaia eta jardinen mantenua ebaluatu eta egiaztatzeko metodoa da.\nBREEAM eta SITES ziurtagiriak lortzeko helburua erronka handia da eta horrek Kutxa Ekogunearen aldetik konpromiso bat suposatzen du, baita parkeak eskaintzen dituen produktu eta zerbitzuen hornitzaile guztiena ere.


Zoom-ek hobekuntzak egin ditu segurtasunean | Azkue Fundazioaren Egunkaria\nZoom-ek hobekuntzak egin ditu segurtasunean\nZoom aplikazioak iragarri du bere enkriptazio sistema hobetu duela. Bideokonferentzia-plataformak arrakasta handia lortu du COVID-19 pandemia tarteko, eta asteazkenean, softwarea eguneratu duela iragarri du. Segurtasunik ezagatik jasotako kritikei erantzuteko enkriptatze-sistema hobetu duela nabarmendu du Zoomek.\nHala, Zoom aplikazioaren 5.0 bertsioak zifraturako euskarria gehitu du, AES enkriptazioarekin, 256 GCM bitekoa. Horrek “bileren datuetarako babes handiagoa eta manipulazioaren aurkako erresistentzia handiagoa” eskaintzen du.\nAsteon eskuragarri egongo den eguneratze horren ondorioz, kontuaren administratzaileak bere bilerak eta webinar-ak (lineako konferentziak) erabiltzen dituzten datu-zentroko eskualdeak aukeratu ahalko ditu, denbora errealeko trafikorako, talde edo banakako kontu mailan.\nBestalde, segurtasunari buruzko aukera guztiak ikono berean bildu ditu Zoomek. Ikono horretara bilera digitaleko menu-barraren bidez sartzen da, “itxaron-gela” aukeraren aktibazioa lehenetsita egongo da, eta bideokonferentzien anfitrioiek aukera dute baimenik ez duen erabiltzaile bat salatzeko.\nCOVID-19 pandemiak eragindako konfinamenduaren ondorioz, telelana eta bilera digitalak nabarmen handitu dira. Hori dela eta, Zoomek bat-bateko arrakasta eta hazkundea izan du, eta horrekin batera kexa ugari era jaso ditu, komunikazioen segurtasunean izandako akatsengatik eta erabiltzaileen pribatutasuna nahikoa ez babesteagatik.\nErabiltzaileak aurkitzen duten arazo ohikoenetako bat da gonbidatu ez diren internautak ustekabean agertzen direla telekonferentzietan. Zoompuning izeneko fenomenoa da, eta, horren ondorioz, hezkuntza-erakundeek, gobernuek eta enpresek plataforma erabiltzeari utzi diote, eta, Googlek langileei debekatu die Zoom erabiltzea.


MAJGULL Gortinak, parea, marroi grisaxka, 145x300 cm - IKEA\nGela iluntzeko gortinak\nMAJGULL Gortinak, parea\nGortina opakuak ditu; beraz, ez ilargiaren argiak, ez kaleko argiek utziko zaituzte lorik egin gabe, eta eguzkiak ez zaitu esnatuko berandu jaiki nahi duzunean. Ehuna lodia da baina erorkera uniformea eta polita du.\nGortinez ez dute uzten argia pasatzen eta intimitatea ematen dute.Hotzetik babesten du neguan eta berotik udan.Gortinak barratik edo errailetik zintzilika ditzakezu.Tolesturak sortzeko zinta eta gortina kolore berdina dute.Jarri RIKTIG kakoak goialdeko zintan tolesak sortzeko.Gortinek ezkutuko zerrendak dituzte goiko aldean, zuzenean barra batetik zintzilikatu ahal izateko.Neurriak gortina bakoitzari dagozkio.SY tolestura egiteko erabil dezakezu tira, josi beharrik Gabe gortinak txikiagotzeko.Diseinatzailea\nGehienez 4% hartzen du urak.Garbitu garbigailuan, 30°C-tan, ziklo delikatuan.150ºC-etara Lisatzea gehienez ere.\nPlanetan eragin positiboa izan nahi dugu. Horregatik, 2030erako, gure produktuen material guztiak birziklatuak edo berriztagarriak izatea nahi dugu, baita modu arduratsuan ateratakoak izatea ere.Produktu hau egiteko PET botilen gisako iturrietatik lortutako poliester birziklatua erabiltzen dugunez, lehengai gutxiago erabiltzen ditugu, gure ingurumen-inpaktua murrizten dugu eta badauden materialek bizitza berria hartzen dute.\nMAJGULLGortinak, pareaArtikulu kopurua104.881.18\nZabalera: 28 cmAltuera: 7 cmLuzera: 37 cmPisua: 2.32 kgPaketeak: 1\nGortinak, parea, marroi grisaxka145x300 cm